JJK Juniorit – Uutiset / 2009 / Litmanen iski kahdesti – JJK taipui Lahdessa 3-1 (3-0)\nUutiset / 2009 / Litmanen iski kahdesti – JJK taipui Lahdessa 3-1 (3-0)\nJari Litmanen pelasi 100. Veikkausliigaottelunsa keskiviikkona ja juhlisti merkkipaalua iskemällä kaksi maalia JJK:n verkkoon. Lopulta Lahti voitti ottelun 3-1 (3-0). Voitto varmisti lahtelaisten sarjapaikan lopullisesti ja pudotti JJK:n sarjataulukon viimeiseksi.\nLahti sai otteluun unelma-alun, kun Kalle Eerolan vasuri puhui tehokkaasti ja laukaus upposi JJK:n verkkoon. Heti perään Lahdella oli oiva paikka siirtyä kahden maalin johtoon, kun Konsta Hietanen ja Rafael pääsivät kaksin läpi. Rafael syötti vielä Hietaselle, jonka laukauksen Mihaly Szerovay kuitenkin torjui upeasti. JJK sai mainion maalintekopaikan kun Mika Lahtinen pelattiin vasemmalta läpi mutta viimeistely jätti parannettavaa.\n30. minuutin jälkeen Litmanen iski kauden ensimmäisen maalinsa. Maalinedusruuhkasta Litmanen laukoi pallon varmasti maaliin. 43. minuutilla juhlakalu oli jälleen asialla. Hietanen keskitti ja Litmanen laukoi pallon kattoon. ”Kuningas” oli lähellä tehdä jo hattutempun, mutta Rafael siirsi maaliin menevän pallon paitsioasemasta verkkoon.\nToisella jaksolla pelin hallinta tasottui ja JJK sai kamppailusta hyvän otteen. JJK teki myös puoliajan ainoan maalin. Vaihdosta kentälle tullut Tommi Kari (kuva) ampui rangaistusalueen sisältä pallon tarkasti tolpan viereen kaventaen lukemat. JJK jatkoi hyvää painostusta ja joukkue pääsi vielä kolmeen hyvään maalintekopaikkaan. Jukka Sinisalon laukauksen Lahden maalivahti torjui kulmaksi, Sinisalon pusku meni kulman jälkitilanteesta vain hivenen yli maalin ja Lahtinen aikaili omassa huippupaikassaan maalin edessä ratkaisevasti. JJK ei kuitenkaan lopulta onnistunut enää maalinteossa ja lahtelaiset pystyivät säilyttämään 3-1 johtoasemansa loppuun saakka.\nJJK isännöi lauantaina VPS:aa Harjulla ja tähtäimessä on nousu pois suoran putoajan paikalta.


Haavan hoito Taysissa | Haavatalo | Terveyskylä.fi\nTays Haavakeskuksessa hoidetaan vaikeaa kroonista haavaa sairastavia potilaita, joiden hoidossa tarvitaan moniammatillista hoitotiimiä. Vuodeosastotoiminta alkoi vuonna 2012 ja poliklinikkatoiminta 2016.\nHaavakeskuksen toiminta sekä vuodeosastolla että poliklinikalla perustuu eri erikoisalojen yhteistyöhön, jossa yhdistyy ihotautien, sisätautien, plastiikkakirurgian, ortopedian, verisuonisairauksien ja infektiosairauksien asiantuntemus. Eri erikoisalojen lääkäreiden lisäksi haavakeskuksessa työskentelee haavanhoitoon perehtyneitä sairaanhoitajia, jalkaterapeutteja ja diabeteshoitajia.\nHaavakeskukseen on myös nimettynä oma sosiaalityöntekijä, fysioterapeutti ja ravitsemusterapeutti. Kroonisten haavapotilaiden tiedot tallentuvat kesällä 2018 käyttöön otettuun haavarekisteriin.\nHaavakeskuksen vuodeosasto käsittää yhdeksän vuodepaikkaa. Vuodeosaston vastaavana lääkärinä toimii ihotautien erikoislääkäri, ja päivittäiseen toimintaan osallistuvat myös ihotauteihin sekä sisätauteihin erikoistuvat lääkärit. Lisäksi lääkärinkiertoihin osallistuvat lähes päivittäin plastiikkakirurgian ja sisätautien erikoislääkärit ja viikoittain infektiolääkäri, ortopedi sekä verisuonikirurgi.\nPoliklinikalla potilaan vastaanottokäynnit suunnitellaan siten, että yhden käynnin aikana potilas saa mahdollisimman monipuolisen tutkimuksen ja tarvittaessa useamman eri erikoisalan hoitoa.\nPotilashoidon lisäksi haavakeskus toimii myös perusterveydenhuollon, haavanhoidon erityispätevyyttä suorittavien lääkäreiden, lääketieteen opiskelijoiden, sairaanhoitajien ja haavahoitajien koulutuspaikkana ja haavanhoitoon liittyvän tieteellisen tutkimuksen toteutuspaikkana.\nTays:n ihotauti-/haavaosasto KEI2 (PDF, Terveysportti)


TOTTAHAN TALLINNAAN MENNÄÄN UUSILLA VAATTEILLA! - Punatukka ja kaksi karhua\nElokuun alussa hyppäsimme laivaan ja suuntasimme tällä uudella kokoonpanollamme ensimmäiselle ulkomaan matkalle. Tallinnasta oli hyvä aloittaa maailmanmatkailu, kärsivällisyys riitti niin äidillä kuin pojalla meren ylitykseen. Matkakohteen valintaan saattoi vaikuttaa myös kuulemani huhut ompelijan unelmakohteesta, Karnaluksista ;)\nHalusin Oolle jotkut kivat matkavaatteet, joilla pärjäisi niin helteisenä päivänä kuin illan viiletessä. Tällainen kokonaisuus syntyi.\nHuppari on Mörrimöykyn kaavalla koossa 80 ilman saumanvaroja (Ob 6/12), housut Summer sea ( Ob 3/13) ja paita muokattu Baby whalesta. Paidasta tuli vähän liian kintsakka, mutta kyllä sen just just sai hoikkiksen poikasen päälle survottua. Kuumailmapallokangas Noshilta ja muut Kestovaippakaupasta.\nSovituskuvien ottaminen ilmeni hieman haastavammaksi toimenpiteeksi kuin olin kuvitellut, lapsi ei halunnut poseerata äidin toiveiden mukaan. Höh.\nLähtöä edeltävänä iltana tekaisin itselleni vielä reissumekon KVK:n pilvikankaasta. Olin lainannut kirjastosta Joka tyypin kaavakirja 1:n ja sieltä piirtänyt monien suositteleman raglanpaidan kaavan. Sitä sitten muokkailin itselle sopivammaksi kaula-aukkoa avartamalla, hihoja lyhentämällä ja helmaa pidentämällä. Kokona L ilman saumanvaroja.\nTykästyin tähän malliin ihan älyttömästi, tuli oikein luottokaava! Tällähän mie tästä lähtien väsään niin pitkähihaiset, lyhythihaiset, peruspaidat, mekot ja tunikat. Paras juttu oli tuo valesauma rinnan alla, kuminauhalla kiristin sen verran, että asettuu paremmin ja on niinkuin vyötärökin. Hyvät kuvalliset ohjeet sain jälleen facebookin Saumanvara-ryhmästä.\nReissun päällä pidin tuon alla kyllä legginssejä, ihan en paljain kintuin kuljeskellut :)\nJa ai niin, kyllähän siella Karnaluksillakin käytiin. Mies osoitti suurta ymmärrystä ja rakkautta vaeltelemalla pari tuntia vauva rattaissa pitkin Tallinnan katuja. Sillä aikaa rouvansa sai tutustua rauhassa tuohon ompelijoiden pyhiinvaelluskohteeseen. Sangen sekava oli tuo paikka ja ainoastaan kotona tehty ostoslista toi pientä järjenhäivää ostosten hamstraamiseen.\nNo joo, olihan noissa jo tarpeeksi :). Pitsinauhaa ja kumpparia riittänee ainakin hetken.\nTunnisteet: lastenvaatteet, naistenvaatteet


Mahtavaa, minut oltiin eilen nimitetty oppilaaksi ja mestarini oli itse päälikkömme Koivutähti.\nJuoksimme tällä hetkellä kohti hiekkakuoppaa. Koivutähti oli luvannut opettaa tänään saalistusta, mutta ensin harjoiteltaisiin taistelua.. Pian saavuimmekin jo Hiekkakuopalle. Taivas oli pilvessä, joten hiekka ei tuntunut kuumalta tassuissa.\nVedin jännittyneenä henkeä. Koivutähti käveli vielä pienen matkan päähän siitä mihin olin pysähtynyt.\nHän kääntyi minuun päin ja katsoi minua haastavasti. Nielaisin asettuen tukevammin seisomaan.\n”Näyttäisitkö, miten hyökkäisit?” Hän naukaisi tietävästi.\n”Selvä..” Mutisin ja tarkkailin hänen vatsaansa. Emoni Hanhisulka joka kuoli hetki sitten viheryskään, oli sanonut, että ei kannata katsoa sinne mihin olet hyökkäämässä. Muistin senkin, kun tuo oli sanonut minusta tulevan mahtava soturi.\nHanhisulka oli ollut Koivutähden kumppanin, Kaislakäpälän sisko.\nKaislakäpäläkin oli kuollut.\nMinulla kova ikävä emoani, sillä isääni en tuntenut. Pudistin surulliset muistot päästäni ja aloin vihdoinkin keskittyä.\nPäälikkö seurasi tarkasti, jokaista liikettäni. Astuin lähemmäs. Ponnistin maasta vauhdit ja olin menossa hänen vatsaansa kohti, mutta ihan läheltä. Kiepähdin ympäri ja hyppäsin tuon selkään.\nKaadoin mestarini maahan, ja hyppäsin sivummalle. Koivutähti nousi reippaasti pystyyn, ja käänsi katseensa takaisin minuun. Sitten hän kehräsi.\n”Näköjään voimmekin jättäää taistelun huomiseksi, sillä se näyttää sinulta sujuvan melko hyvin jo!” Hän sanoi minulle ylpeästi. Aloin kehrätä, ja väänsin kömpelön hymyn.\n”Kiitos, Koivutähti!” Naukaisin mestarilleni. Hän nyökkäsi, ja lähdimme kävelemään, pois hiekkakuopalta.\nSuuntasimme Aurinkokiville. Ruoho tuntui pehmeältä tassujen alla, kun juoksimme joen luo.\nAurinko paistoi lämpimästi, ja ilmassa tuoksui viherlehdenaika.Silloin oli runsaasti saalista.\nPomppasin varovasti kivelle.\n”Muista aina, että hiiri tuntee ja jänis kuulee!” Koivutähti sanoi.\n”Joo, muistetaan!” Vastasin innostuneena. Minun täyutyi olla ahkera oppilas, sillä silloin, kun edistyi nopeasti, pääsisi myös soturiksi nopeammin.\nLoikkasin kivelta alas ja aloin haistella ilman tuoksuja. Koivutähti näytti asennon, jolla hiiriä kuului pyydystää. Löysin ilman tuoksuista hiiren hajun ja aloin seurata sitä.\nSe jatkui Korkeamännyille asti ja silloin näin hiiren. Havahduin nopeasti vaanimis asentoon ja aloin seurata riistaeläintä.\nPomppasin sen kimppuun ja sain sen hengiltä. Se oli jo kolmas saaliini, sillä pentuna minun oli tapana karata leiristä seikkailemaan ja joskus sain saalista. Muistot saivat minut hymähtämään itsekseni.\nNappasin hiiren suuhuni, ja haistoin sen houkuttelevaa tuoksua. Aloin kävellä kohti Aurinkokiviä.\nErotin saaliin seasta toisen vieraan tuoksun. Olin juuri astumassa Koivutähdelle näkyvään paikkaan mutta peräännyin. Asetuin matalaksi maahan puskan taakse.\nNäin kasvillisuuden seasta kuinka Koivutähti jutteli jollekkin kissalle.\nKissa oli valkoinen naaras, jolla oli ruskeita ja vaaleita läiskiä.\nSe oli melko pieni mutta siltin vieras. Mika kamalinta, se vieras haju oli Jokiklaani..!\nVedin jännittyneenä henkeä.\nEn ollut nähnyt muiden klaanien kissoja ennen. Olihan tämä vasta ensimmäinen päiväni oppilaana, joten en ollut käynyt kokoontumisessa.\nKatselin tarkasti miten kissat hyvästelivät.\nNaaras puski Koivutähteä leuasta, ja sanoi hyvästit. Sitten naaras ui yllättävän ketterästi joen yli. Katselin vielä, kuinka Jokiklaanin kissa juoksi nopeasti pois näkyvistä.\nMinua kauhistutti. Seurustelisiko Koivutähti jokiklaanilaisen kanssa?\nPäätin ottaa asiasta selvää ja hyppäsin pois piilostani. Tiputin hiiren suustani.\n”Deittailetko Jokiklaanilaista?!” Kiljaisin mestarilleni uhmakkaan kysyvästi.\n”Oikeastaan, en!” Koivutähti naukui ja katsoi minua, kasvot ilmeettömänä.\n”Mutta... MUTTA! Miksi sitten tapasit hänet, kuka hän on? Kerro heti!!” Väitin vastaan. Nyt Koivutähden ilme muuttui tiukemmaksi.\n”Hän on siskoni, senkin hiirenaivoinen tolvana!” Koivutähti sanoi kärsimättömästi.\n”Jokiklaanin soturiko..” Mutisin ällistyneenä. Miten ihmeessä he voisivat olla sisaruksia. Tosin, miksi Koivutähti valehtelisi minulle..\n”Itseasiassa päälikkö, Apilatähti.” Hän naukui, ja katsoi minuun tuimasti.\n”Ja tastä ei sitten puhuta enempää!” Koivutähti päätti puheensa. Nyökkäsin ihmeissäni, ja nostin hiiren takaisin suuhuni. Nyt minä olin aivan punainen nolostuksesta.\nKatselin vielä sivusta kuinka päälikkö nuoli itsestään Jokiklaanin hajua ja kieri maassa.\nSitten tuo nousi ja lähdimme leiriin. Matkalla emme puhuneet yhtään ainuttakaan sanaa.\nSaavuttuamme leiriin Koivutähti kiiruhti pesäänsä ja minä kävelin klaaninvanhimpien pesän luo. Astuin sisään ja tipautin hiiren Kirjohännän eteen.\n”Siinä ruokasi.” Naukaisin, ja kumarsin syvään klaaninvanhimmalle. Hän katsoi minuun lempeästi.\n”Kiitos, Kanelitassu.” Tuo maukui käheällä äänellään. Hymyilin vanhalle naaraalle, ja poistun pesästä.\nAurinko oli vihdoin alkanut paistaa. Se hohti kauniisti taivaalta. Tassuttelin tuoresaaliskasalle ja otin siitä vesimyyrän. Kannoin sen kannon luo, missä oppilaat söivät. Asetuin syömään ja pian seuraani liittyi väsynyt Kirkastassu.\nHän alkoi näykkiä jänistä.\n”Mitä teit tänään Tulisydämän kanssa?” Kysyin häneltä. Kirkastassu nieläisi suussaan olevan ruuan ja vasta sitten alkoi puhua.\n”Menimme kiertämään klaanien rajat, entä sinä?” Kirkastassu naukaisi, ja haukkasi uuden palan jänistä.\n”Kävimme saalistamassa.” Sanoin totuutta peitellen. En saanut puhua Jokiklaanin pääliköstä, Apilatähdestä. Muuten saisin kuonooni Koivutähdeltä. Kirkastassu nyökkäsi.\nNielin vesimyyrästä vielä viimeiset suupalat ja sitten lähdin nukkumaan.\nAsetuin pedilleni. Venyttelin vielä vähän ja asetuin kerälle. Aloin miettiä kaikenlaista. Nukahdin äkkiä, ja aloin tuhista vuoteellani. Huomenna olisi uusi päivä.


TOPFIELD TF5100PVRc HDMI | sivu 21 | DVD Plaza\nJep. Toi tölsy on rikki. Huoltoon tai vaihtoon. Tai korjaat itte, äkkisiltään vois olla pari konkkaa sökönä mutta voi olla enemmänki...\nMikäs nyt tuli boksiin? Kun laittaa yrittää laittaa guidea päälle taloutemme molemmista bokseista (Topfieldf 5100 PVRc HDMI), niin se on aina edellisessä päivässä. Siis molemmissa boksissa! Vaiva ilmaantui tänään. Mikä avuksi? PlasmaEPG:n vai topparin bugi?:grr:\nEDit: PlasmaEPG v1.40\nJaggiella sama ongelma Topfield-TAPit -threadissä (postaus no:171):\nMä sain tällasen synttärilahjaksi ja on ensimmäinen tallentava boksi mihin oon näpillä koskenu.\nPikaisen testin ongelma oli se, etten saanut mitään tallentumaan levylle. Yritin paria ohjelmaa tallentaa suoraan tallennusnapilla ja sitten paria ohjelmaa ajastamalla epg:stä. Archivessa ei kuitenkaan näy mitään... Eikä levyltä ole juuri tilaa hävinnyt.\nTeenköhän jotain väärin, onko käyttöönotossa jäänyt jotain tekemättä vai missä vika.\nMahtaakohan tätä saada vielä jostain säädylliseen hintaan? Minulla oli jo boksi varauksessa, mutta kauppias ilmoitti että seuraava erä jää saapumatta eikä tulevaisuudesta ole vielä mitään tietoa.\nNiin ja säädyllinen hinta olisi mielellään alle 400. Jos menee tuon yli niin on sama ostaa sitten uusi TF500 malli.\nEli toppy on ollut hyllyssä jo yli useita kuukausia, mutta nyt vasta ruvenut temppuilemaan:\n- epäsäännöllisesti boxi menee jumiin, jolloin se ei vastaa mihinkään kauko-ohjaimen näppäinpainalluksiin\n- ainoastaan kaken virtanäppäimen painallus kaksi kertaa sammuttaa boxin (virtabootti ajaa saman asian muttei auta enää)\nAllekirjoittaneella vähän vastaavia ongelmia....Boxi ei nyt aivan kokonaan mene jumiin, lähetys näkyy ihan normaalisti, MUTTA boxi ei ota vastaan mitään kaukosäätimen komentoja, ainoastaan kun POWER -nappia painaa niin boxi boottaa itsensä ja sen jälkeen homma taas rockkaa. Tätä tapahtuu ehkä noin joka toinen päivä.\nBoxi ostettu joulukuun alussa 2007, alkuperäinen softa koneessa eikä mitään TAPeja ole ollut koskaan käytössä. Mikähän avuksi? Softan päivitys?\nTuota tehdään joka ilta. :sleep:\nEnsimmäisenä tulee mieleen, että oletko muistanu alustaa kiintolevyn ensin?\nImmanuel Uusi jäsen\nHami Uusi jäsen\nEdelleen tökkii samoin - täysin samat efektit kuin herra A.Hessillä. Koska sun ongelmat ovat alkaneet, mulla alkoi tuossa analogisten lähetysten loppuessa, eli maaliskuun alusta olen viikottain joutunut nyppimään virtajohtoa irti.\nSen verran on selvinnyt että boxi menee jumiin jos on äänitys päällä ja katsoo vaikka tallennetta levyltä > tallennus loppuu / katselu jatkuu edelleen > kuva säilyy mutta boxi on aivan "jäässä" eli ei vastaa muuhun kuin power-nappulan näpelöimiseen. Eli tallennuksen lopettaminen tuntuu aiheuttavan tätä. Itsellä tapeista vain Plasma käytössä.\nPitää varmaan ruveta haarukoimaan missä tätä ongelmaa esiintyy. Ei muuta kuin gallup tähän väliin:\nJos sulla on samoja ongelmia, niin kerro missä verkossa painit samantapaisten ongelmien kanssa:\n- meitsi on DNA:n kaapelissa ja tökkii\nMulla ei enää onnistu tallentuvan ohjelman katselu alusta samalla, kun loppua vielä tallennetaan... menee aina live katselutilaan... Alkoi pari viikkoa sitten. Ja Welhon verkossa ilmeisesti täällä ollaan.\nJa tyhjää tilaa levyllä on enemmän kuin puolet!\nIloNainen Uusi jäsen\nViikon verran ollut sellainen vika, ettei tallennukset lähde tallentamaan :OI\nNäkyvät kyllä EPG:ssä (joskus ei, koska ei näy koko EPG:tä ennenkuin piiitkän odottamisen jälkeen) mutta ei tallenna.\nVirtajohtoa tuuletettu useampaan otteeseen, vaan ei auta.\nEn ole asentanut mitään TAPeja tai päivityksiä, pitääkö miun opetella ne(kin) tekemään?\nJesseParkkali Uusi jäsen\n2kk takana jo kyseisen laitteen käyttöä ja kakat housussa odotan mahdollisia bugeja samalla kun luen tätä ketjua! Toistaseks selvitty ilman ongelmia....odotetaan vaan..pessimisti ei pety\nIloNainen sanoi: ↑\nOlethan tehnyt tallennukset EPG:stä punaisella Rec-painikkeella tai painamalla kaksi kertaa OK-painiketta. Tällöin ohjelma merkitään R-merkillä ja se tallennetaan. Yksi OK-painallus tekee katseluajastuksen, joka on merkitty P-merkillä. Tällöin ohjelma ei tallennu, vaan ainoastaan kanava vaihtuu oikeaksi. Tarkista myös, että ajastukset näkyvät oikein ajastuslistassa.\nItsellä on ilmennyt ihan sama ongelma! (Welho täälläkin)\nJa ongelmaksi sen tekee nimenomaan se, että vika toistuu sillointällöin eikä siis aina...:hitme:\nKatseluajansiirto on siis päällä ja toimii muuten normaalisti.\n...kunnes nauhoittaminen alkaa. Sen jälkeen ei voi edes pauselle laittaa, sillä mitään ei jää muistiin vaan se jatkaa katselua nimenomaan livenä.\nTodella ärsyttävää, sillä ajastuksen katsomisen aloittaminen ennen ohjelman loppumista on yksi parhaista Toppyn ominaisuuksista...\nAuttaisikohan käyttiksen päivittäminen toiseen versioon...??\nNyt käytössä Jan 04 TF-NCPCf 3.16\nKyllä, olen tehnyt tallennukset Rec-painikkeella ja myös lisännyt ajastusaikaa joihinkin ohjelmiin.\nEilen huomattiin myös sellaista, että kun olin laittanut tallennuksia jokunen päivä sitten, niin ne olivat sitten loppujenlopuksi päin metsää! Olin siis laittanut tallennuksen ohjelmalle, mutta ajastus näkyi seuraavan ohjelman kohdalla. Ihan kuin tuo EPG ei olisi ajantasalla...\nTapsa78 Uusi jäsen\nKokeile tehdasasetusten palautusta, auttoi ainakin minulla tuohon ongelmaan.\nKiitokset Tapsalle vinkistä!\nAinakin eilinen täydelliset naiset toimi nyt hyvin...\nlyyra Uusi jäsen\nlyyra sanoi: ↑\nJoka kerta, kun käynnistän Topparin, niin EPG on tyhjä. Joudun käymään jokaisen kanavanipun yhdellä kanavalla, jotta kaikkien kanavien EPG:t latautuisivat. Koneessa on 3.16 firmis eikä mitään TAPeja.\nKaverilla on samanlainen Toppari 2.95 firmiksellä eikä mitään TAPeja ja se kyllä lataa sammuttamisen jälkeen kaikkien kanavien ohjelmatiedot.\nJohtuuko kyseinen firmisversiosta vai onko laitteessani jotain muuta hämärää?\nOlivatkin eri laitteet. Toinen c ja toinen t. Muuten samat. Silti ihmettelen miksi antenniversio lataa kaikkien kanavien ohjelmatiedot, mutta kaapeliversiolla joutuu käymään jokaisen mux-nipun yhdellä kanavalla, jotta saa ladattua kaikki ohjelmatiedot. Antenniboksin fw oli 2.95. Testasin myös kaapeliboksia 2.95 versiolla, mutta ei edelleen latasi vain yhden mux-nipun kerrallaan. En näe mitään syytä miksei c-boksikin voisi toimia samoin kuin t-boksi. Mielestäni c-boksin toteutus on syvältä.\nOsaako joku selittää miksi t ja c boksit toimivat eri tavalla?\nNo, C-verkoissa ei yleensä lähetetä ohjelmatietoja kuin "aktuaalisti" - eli pelkästään katseltavan muksin ohjelmatiedot siinä muksissa. Poikkeuksena Welho, joka lähettää myös "otherit", eli kaikkien muksien ohjelmatiedot kaikissa mukseissa.\nT-verkosta en ole varma, mutta voi olla että siellä tulee kaikki ohjelmatiedot joka muksissa. Itse laitehan kykenee tietenkin lukemaan vain sen mitä saa vastaanotettua, ja näin ollen valtaosassa C-verkoista tuota muksisurffausta saa harrastaa, ennenkuin kaikki tiedot on cachetettu.\nJollain tapilla varmaan saa tiedot kovalevyllekin?


Kevythissi A400 | Suomen Hissiurakointi Oy\nTäyden palvelun hissitalo Avaa valikko\nKielellä suomi Kielellä english\nAsuin- ja toimistotalot\nLiikerakennukset ja tehtaat\nTäyden palvelun hissitalona otamme kokonaisvastuun kaikista kiinteistönne hissilaitteisiin liittyvistä tehtävistä. Suunnittelemme, asennamme, modernisoimme, peruskorjaamme ja huollamme kaikkea hissiteknologiaa sekä nosto-ovia.\n0800 555 122\nVaranumero 0400 405 226\nA400 -kevythissi on sisä- ja ulkotilaan sopiva ruuvikäyttöinen kevythissi. Se on erinomainen ratkaisu kiinteistöihin joissa ei haluta tehdä suuria rakennusteknisiä muutoksia, mutta johon tarvitaan hissi kevyeen käyttöön.Tyylikkään muotoilunsa ansiosta se sopii kaikenlaisiin tiloihin.\nA400-kevythissi on suunniteltu painottaen käyttäjän turvallisuutta ja mukavuutta. Myös liikuntarajoitteisten ja näkövammaisten on helppo käyttää hissiä.\nA400-kevythissi voidaan asentaa suoraan lattiatasolle, jolloin erillistä kuilukuoppaa ei tarvita vaan se korvataan luiskalla. Hissi ei vaadi erillistä konehuonetta, sillä ohjauskeskus on sijoitettu kuilun rakenteisiin. Hissi voidaan asentaa ilman, että rakennukseen täytyy tehdä suuria rakennusteknisiä muutoksia.\nCopyright 2016 Suomen Hissiurakointi Oy Hakukoneoptimoidut kotisivut ja verkkokaupat Sitefactory Oy\nSuomen Hissiurakointi Oy Uudet hissit\nSuomen Hissiurakointi Oy Uudet hissit Invahissit


Radiovieraana Kimmo Sasi: VÄITTELY NEOLIBERAALIN KANSSA,\nKimmo Sasi on juristi, 33 vuotta eduskunnassa ja kolme kertaa ministerinä istunut kokoomuspoliitikko ja tiukka talousmies.\nKutsuin hänet radio-ohjelmaani puhumaan ajankohtaisesta Euroopan tilanteesta ja esittämään pointteihini ja teesiini antiteesit koska arvelin ettemme ole mistään samaa mieltä.\nRiski saada huutia oli suuri, sillä Sasi on tunnettu hyvin terävästä kielestään.\nAlempana pointtini ja teesit myös lukumuodossa.\nKoko radio-ohjelman voit kuunnella BusinessFM kanavalla 89,7\nSen voi kuunnella myös suorana www.businessfm.fi tai\nmilloin vain Nettiradiostamme,\nKolmas itsenäisyystaistelu - tiekartta Suomelle radio-ohjelma.\nVeli-Antti Savolainen, pointit ja teesit:\nEuroopan unionia on rakennettu jo yli 60-vuotiaan Rooman sopimuksen ajoista ylhäältä alaspäin – tarkoituksella.\nTaas on tekeillä uusi Eurooppa asialla on niin Unionin johto kuin suurpelurit Ranska ja Saksa.\nSuomi on aika lailla vailla visiota\nMielestäni sanelujen tie on loppuun kuljettu – jos unionin halutaan säilyvän.\nEliitin projektin on muututtava – hankittava uskottavuus ja kansalaisten luottamus.\nEuroopan unionijohtajien pitkän tien päämäärässa ”federalismissa”, kyse on lopulta vallan ja kansalaisuuden suhteesta. Siitä, kuinka eurooppalaisen poliittisen virkakunnan uusi nomenklatuura pyrkii vakiinnuttamaan ja legitisoimaan oman asemansa.\nSehän yrittää sitä demokraattisten käytäntöjen asteittaisella sopeuttamisella itse luomaansa hallintokoneistoon.\nSiinä kansalaisille jää vain hallittavien osa. Jyväskylän Yliopiston tutkija tri Katja Mäkinen tutki muutama vuosi sitten yli 13 000 EU.asiakirjaa ja löysi sieltä kansalaisen, jolle oli ”näytetty paikka” olla – hallittavana,\n”Ristiriita Euroopan Unionissa syntyy koska kansalaisia sopeutetaan ja heidän toivotaan muuttuvan hallintoon sopiviksi näyttämällä heille rajattu osa suuressa näytelmässä kohti talouden määräävää asemaa.”\nKehitys on hienovaraista ja huomaamatonta, mutta luonteeltaan määrätietoista, pakottavaa.\n- Tällä hetkellä EU:n perussopimuksissa ei ole kovin yksityiskohtaisia määräyksiä demokraattisesta vastuuvelvollisuudesta euroalueen asioissa, myöntää komissiokin itse.\nUnioni käyttää aina kriisejä hyväkseen luodessaan ylikansallisia järjestelmiä ja keskitystä. Joskus tuntuu, että epätasapainosta on tehty tarkoituksellinen talouden instrumentti: arvonlisäyksen tavoite ja pääoman kasauttamisen työväline.\nEnsimmäinen pointtini on, että uuden talousopin, tämän uusliberalismin, ideologiassa ihmiset halutaan yhtenäistää ja saada markkinoiden kontrolliin.\nVoidaksemme välttää omassa leirissämme pahimman pitää osata katsoa myös peiliin. Olen innokas eurooppalainen.\nSiksi olen yhtä kriittinen sen valtaa pitäviä kuin omia poliitikkojanikin kohtaan Suomessa.\nPierre Rosanvallon on ranskalainen demokratiatutkija, joka on 1970-luvulta alkaen tutkinut yhteiskuntaa. Rosanvallon on kehitellyt kansalaislähtöistä poliittista toimijuutta, jota hän nimittää vastademokratiaksi. Se on kansalaisten oikeutta valvoa, tuomita ja torjua poliittisten päättäjien toimintaa.\nVastademokratia on yksi politiikan muoto, se kuuluu samaan kokonaisuuteen kuin viralliset demokraattiset instituutiot.\nKansalaisten ihan terve epäluulo EU-demokratiaa kohtaan on kytköksissä sen rakenteisiin kohdistuvaan epäluuloon, ja nämä kaksi vahvistavat toisiaan.\nToinen pointtini on, että kansalaiskatsannossa vallasta on tehty kohde – objekti. Siksi vallan halutaan nykyisin olevan mahdollisimman avointa, jotta sen valvonta olisi mahdollista ja onnistunutta.\nValtaa ei siis enää kansalaistoiminnassa havitella, kuten aiemmin vaikkapa luokkataistelun historiassa, vaan kansalainen ottaa osansa vallasta valvomalla vallanpitäjiä.\nKolmas pointtini on, että tietoverkot ja kommunikaatiovälineet, erityisesti sosiaalinen media on tuonut tähän kokonaan uuden ulottuvuuden ja tavan toimia. Se antaa kansalaisille uuden mahdollisuuden harjoittaa kansalaisoppositiotoimintaa – vastademokratiaa - mutta tehdä yhdessä myös yhteisiä hyviä tekoja.\nVedetäänpä sanottu yhteen ja tehdään teesi:\nEuroopan integraatio muokkaa uusiksi käsityksiämme valtiosta, hallinnosta, suvereniteetista ja kansalaisuudesta.\nPolitiikkaa, demokratiaa kuin identiteettejäkin tarkastellaan nykyisin ylikansallisissa kehyksissä. Prosessissa hylätään vanha demokratiakäsitys, jossa jossa kansalaiset suuntasivat aloitteita ja toivomuksia hallintoon päin: nyt hallinto näyttää heille paikan olla.\nTEESINI ON: EU on liiaksi suuryritysten ja liian vähän kansalaisten projekti. Säilyäkseen EU:n on otettava ihmiset osallisiksi eikä hallinnan kohteiksi.\n1. Euroopan Unionista ei tule liittovaltiota koska tältä valtiolta puuttuu kansa, demos, on vain hallinto: kratia ja hallittavat.\n2. Unioni ponnistelee liikaa vääriä asioita väärin opein ja elää siksi kriisistä toiseen.\nKUUNTELE: klikkaa kuvaa


Drumsö Brand Machinen nurkka vallattu! - Drumsö Brand Machine\nLauttasaaren kuuluisa ideatalli\nBlogi » Yleinen » Drumsö Brand Machinen nurkka vallattu!\nBrändiarvon ja tunnettuuden kasvattamiseen erikoistunut luova toimisto on joutunut häikäilemättömien markkinamiesten nurkanvaltauksen kohteeksi.\nTapahtumat saivat alkunsa kesäkuussa 2018, kun kaksi pitkän linjan markkinointioraakkelia; Hannu “Hande” Nieminen ja Juhani “Jussi” Kiiskinen päättivät kaapata toimiston. Miksi? Siihen haetaan nyt vastausta.\n”Nämä Pasit ovat joo ihan kovia poikia kotimaisten PK-yritysten brändiarvon ja tunnettuuden kasvattamisessa. Mutta varsinainen syy kumpuaa perisuomalaisesta kateudesta; nää jätkät kehuu toisiaan päivät pitkät. Paukuttelevat olalle ja viljelevät ylisanoja. Mua oo kehuttu sillai alakoulun jälkeen” aloittaa Nieminen pää hiukan painuksissa.\n”Kovia ja kovia” lataa Kiiskinen avaten 6. väylältä niin jumalattoman pitkälle, ettei pallon laskeutumispaikkaa voinut paljain silmin nähdä. ”Ei näin kovia!”\nPasit ovat ällikällä lyötyjä. ”Lähr ny menee, mä ainakaa oo ikänä kehunu tota, toiha o jumalaut Raumalt! Mut sä taisit kerran taputtaa Manalassa, kun vedettiin Kuolleita Sieluja?” katsoo Ruohonen kysyvästi kaimaansa.\n”En muuten taputtanu, enkä taputa!” sanoo pontevasti isompi Pasi, ”Fakta on, ettei me ois haluttu myydä, mut nää jäbät osaa asiansa; staili prese, paljo kuvii, käppyrät koilliseen ja ydinlupaus (me vuollaan teille ihan helvetisti massii!) ihan dynyä! Sillä tää oli taputeltu.”\nNieminen ja Kiiskinen toteuttivat valtauksensa keskiviikkona 26.9.2018 kello 14.00 alkaneessa, ovelasti briefiksi naamioidussa tapaamisessa Apollonkadun mainosloungessa.\n”Lyötiin pöytään katteeton shekki, jossa oli niin paljon nollia, että pojilla salpautu henki” röhöttää Kiiskinen. ”Sitte Hande pläjäytti ilmoille Brand Machinelle sävelletyn mainosbiisin, että jos tehdään kaupat, niin saatte fiitata biisin seuraavalla Genital Motorsin keikalla!”\n”Turkkahan nousi kuin keihäs nojatuolistaan käsi ojossa ja halasi pitkään päälle!” räkättää Nieminen ”Sillä aikaa Ruohonen jo piirsi nimeään paperiin kysellen laulun sanojen perään. ”Mites tuanoinnii, mahtaak se sopia mun äänelle?”\nKäytännössä Nieminen ja Kiiskinen saavat vallan yhtiössä vasta, jos onnistuvat jymäyttämään Paseja toistamiseen, mutta kuten tiedetään ”Paras tapa saada jotain valmiiksi, on aloittaa”. Samalla herrat valtasivat nimikkonojatuolitkin. ”Samaan tapaan ku naapurin Elitessä on Palolla ja Peltsillä nimikkopöydät” myhäilee Kiiskinen.\n”Valtas ja valtas, siellä ne painaa nytkin pitkää päivää, kun me ollaan kaiman kanssa jo matkalla kalaan” huikkaa Pasi päättäen haastattelun toteamalla, että ”kauppa se on, joka kannattaa!”


Muovipullot – Ruotsin laajin valikoima | Tara Pac AB\nMuovipullot ainutlaatuisilla ominaisuuksilla!\nMeillä on laaja valikoima korkillisia PET-muovipulloja. Sekä vakiomateriaalista että\nPET-uusiomuovista valmistetut pullot ovat elintarvikekelpoisia ja erittäin suosittuja markkinoilla. Saatavana on muovi- ja alumiinikorkkeja, jotka\nvoidaan toimittaa kiinnitettyinä tai pahvilaatikossa. Tilavuudet ovat 0,040–2 litraa, ja saatavana on painatus.\nPE-muovista (polyeteenistä) valmistettuja pulloja on monia eri muotoja, värejä ja malleja sekä elintarvikkeille että kemiallisille tuotteille.\nTuotesarjan tilavuudet ovat 0,100–1 500 ml. Rajoitettu valikoima PE-uusiomuovista valmistettuja pulloja\nMuovipullo vai lasipullo?\nMuovipulloilla on isoja etuja lasiin nähden. Esimerkiksi materiaali on kevyempää, mikä pienentää kuljetuksen energiankulutusta ja kustannuksia. Materiaali on rouhimatonta, turvallista ja hiljaista tuotantolinjoilla. Monet pullot, etenkin PET-muovista valmistetut, voidaan kierrättää, jolloin vanhojen pullojen materiaali käytetään uudelleen uusissa pulloissa. Sen vuoksi muovipullot ovat erittäin hyvä vaihtoehto eri käyttötarkoituksiin. Meillä on laaja valikoima sekä PET- että PE-pulloja elintarvikkeille, kosmetiikkaan ja kemiallisille tuotteille. Saatavana on sekä muovi- että alumiinikorkkeja.\nTyöskentelemme aktiivisesti kiertotalouden hyväksi tavoitteena pidentää tuotteiden elinkaarta mahdollisimman paljon. Valittaessa muovipakkaus, jonka kuluttaja voi myöhemmin lajitella tai vaihtaa rahaksi, muovi voidaan käyttää uudelleen sen sijaan, että se poltetaan tai että se päätyy mereen.\nMikä ero on PET- ja PE-muovipakkauksilla?\nMeillä on laaja valikoima tuotesarjoja, joissa on eri materiaaleista valmistettuja muovipulloja. PET-muovilla on hyvä happisuojaus ja lasinkirkas ulkonäkö. Tuote näkyy todella houkuttelevasti ja säilyy hyvin. PE-muovipullot ovat pehmeitä ja hyvin hengittäviä. Tuote ei näy niissä kovin selvästi, mutta ne sopivat melko voimakkaille tuotteille, kuten pesuaineille tai muille kemiallisille tuotteille.


Mara maksaa kalavelat | Kaleva\nMara maksaa kalavelat\nPresidentti Martti Ahtisaari on toistellut toistakymmentä vuotta, ettei hän halunnut kahden kauden presidentiksi. Oli valtakunnan salaisuus, ettei tämä pitänyt paikkaansa.\nSuomen poliittisen lähihistorian yksi mystisimmistä episodeista saa vihdoinkin lisävalaistusta, ja vielä hevosen suusta, tällä viikolla julkaistusta Ahtisaaren elämäkerrasta Matkalla.\nAhtisaari maksaa Tapani Ruokasen ja Katri Merikallion kirjoittamassa järkäleessä kalavelat tasavallan presidentti Tarja Haloselle ja SDP:lle, ei sentään korkojen kera, mutta kumminkin.\nRystykohtelias kuittaus oli nyt mahdollista antaa, kun Halosen toinen presidenttikausi lähestyy loppuaan. Suivaantuminen puolueeseenhan paljastui jo aiemmin siinä, ettei Ahtisaari liittynyt siihen uudelleen presidenttikautensa jälkeen, toisin kuin presidentti Mauno Koivisto.\nKirjasta käykiistatta ilmi, että Ahtisaari tahtoi pitkälle vuoden 1999 puolelle asettua ehdokkaaksi vuoden 2000 presidentinvaaliin.\nKenkä kuristi siitä, ettei istuva presidentti halunnut alistua SDP:n esivaaliin. Ahtisaari olisi lähtenyt ehdolle, jos kukkapuskalähetystö olisi tullut pyytämään. Näin oli tehty Koivistolle 12 vuotta aiemmin, miksei sitten hänelle?\nPolitiikan noviisi Ahtisaari voi syyttää myös itseään. Ahtisaaren ja SDP:n väleihin jäi pysyvä haava jo 1993, jolloin hän pesi esivaalissa puolueen suosikin Kalevi Sorsan. Puolue teki virheen avaamalla esivaalin puo-\nlueen ulkopuolisille. He äänestivät Sorsan nurin.\nVälit eivät parantuneet koko presidenttikaudella, ja kun Ahtisaari ei sanonut selkeästi eikä ajoissa juuta eikä jaata jatkoaikeistaan, häntä karsastaneet puoluevoimat saivat lisää vettä myllyynsä.\nSDP:n Ahtisaaresta haluama revanssi tuli selvimmin läpi Sorsan kuulusta Kunnianpalautus-kolumnista Turun Sanomissa 27.4.1999. "Periaatteellinen puolueväki on nyt hakemassa ennen kaikkea kunnianpalautusta", Sorsa kirjoitti.\nAhtisaari harkitsi kisaan lähtöä jopa puolueiden ulkopuolisena ehdokkaana. Kun Ahtisaari ilmoitti jäävänsä pois SDP:n esivaalista, hän sanoi harkitsevansa juhannukseen mennessä, olisiko ylipäätään ehdokkaana. Tämäkin osoitti, ettei politiikan ulkopuolella kannuksensa hankkinut Ahtisaari ymmärtänyt sen realiteetteja.\nMuutamat Ahtisaaren kommentit ovat harvinaisen myrkyllisiä mieheltä, joka on perusolemukseltaan kaikkea muuta. Myrkkykärki kohdistuu SDP:hen yleensä ja Haloseen erityisesti. Myös tuon ajan pääministeri-puoluejohtaja Paavo Lipponen saa osansa.\nAhtisaaren mukaan "Halosella oli hirveä hinku virkaan". Taustalla oli hänestä myös sukupuolten sota eli se, että Elisabeth Rehnin melkein-valinnan jälkeen oli sosiaalinen tilaus naispresidentille. SDP taas oli kyllästynyt Ahtisaareen, koska "en ollut suostunut koko presidenttiaikana sen ohjaukseen". Presidentti sanoo olleensa "häpnadilla lyöty" Halosen kampanjasta ja siitä, että tämä vetäytyy vain jos puolue sitä vaatisi.\nTällainen teksti presidentin suusta on Suomen poliittisessa kulttuurissa ennenkuulumatonta. Presidenttien ei ole ollut tapana kommentoida toistensa tekemisiä saati sitten arvostella toisiaan edes puolella sanalla. Voi vain kuvitella, millaisia reaktioita Ahtisaaren sanat herättävät presidentinlinnassa.\nMatkalla tarjoaa uuden näkökulman Lipposen toimintaan. Kirjan mukaan Lipponen pelkäsi, että vuoden 1999 eduskuntavaalien kakkosääniharava Halonen voisi haastaa hänet puheenjohtajakilvassa ja jopa voittaa. Näin Lipposelle olisi sopinut paremmin, että Halosesta tulisi presidentti eikä hänen kaatajansa.\nVaikka Ahtisaari taisi saada tapahtumista sieluunsa pysyvän vamman, loppujen lopuksi hänelle oli näin parempi. Ahtisaari palasi leipälajiinsa eli rauhan välittämiseen. Siitä seurasi uran kruunu eli Nobelin rauhan palkinto.\nOn hyvä, että Ahtisaari viimeinkin kertoo asioista omasta näkökulmastaan. Vastaus toivottavasti luetaan Haloselta tulevista muistelmista.


Spralla: painesäiliö padel- ja tennispalloille! | Coolstuff\nNäytä kaikki Spralla tuotteet Art.no 18139\nSäilytä palloissa sama mukava kimmoisuus kuin uusissa palloissa padel- ja tennispalloille suunnitellun paineistetun putken avulla. Putki ylläpitää samaa painetta kuin pallojen alkuperäinen pakkaus, mikä pidentää niiden käyttöikää. Saat uuden, tuoreen kimmoisuuden jokaisessa ottelussa ostamatta uusia palloja koko ajan - sehän sopii sekä lompakollesi että ympäristölle!\nSpralla painesäiliö padel- ja tennispalloille painesäiliö painesäiliö tennispalloille\nYhtä hyvin olisit voitu kutsua paineastiaamme "pomppusuojaksi" tai ehkä "pallonsäästäjäksi". Sinä, joka pelaat padelia tai tennistä, ymmärrät ongelman palloissa, jotka menettävät sekä kimmoisuutensa että sisäisen ilon, joka siirtyy helposti pelaajaan, joka yhtäkkiä osuu verkkoon eikä ehdi palloihin. Säilytä pallot sen sijaan putkessa, jossa on sama paine kuin tehtaalla, eli 14 psi, joka parantaa pallojen käyttöikää huomattavasti - hauskempaa peliä varten, jossa on kimmoisampia palloja!\nPaineistetulla padelpalloputkella on halvempaa harjoittaa (lähes) jokaisen uutta suosikkilajia. Se tunne, kun maila kohtaa täysin uuden ja tuoreen pallon, on sanoinkuvaamaton, ja tekee koko kokemuksesta paljon hauskemman. Nyt sinun ei enää tarvitse juosta kauppaan ostamaan uusia palloja joka viikko, vaan voit pitää pallot, joita on jo käytetty paljon pidempään, mutta joissa on edelleen sama tunne pelissä. Laitat pallo vain astiaan ja sulje kansi paineen lisäämiseksi ja pallojen palautumiseksi. On tärkeää täyttää putki kolmella pallolla, ei vain yhdellä tai kahdella - joten aseta siihen lisäksi myös pari varapalloa, vaikka aikoisit käyttää vain yhtä tällä hetkellä.\nTietoja padel- ja tennispallojen Spralla®-paineastioista\nSäilytä kimmoisuus kauemmin tennis- tai padelpallojen painesäiliöllä\nPidentää pallojen käyttöikää tasaisen 14 psi:n paineen ansiosta\nYstävällinen sekä lompakollesi että ympäristöllesi, koska sinun ei tarvitse aloittaa joka matsia juuri ostetulla pallolla todella hyvän kimmoisuuden kokemiseksi\nSäiliö tulee aina täyttää kolmella pallolla - ei yhdellä tai kahdella!\nKoko: halkaisija 8,5 cm, korkeus 21,5 cm\nHuolto: O-rengastiiviste voidaan voidella tarvittaessa vaseliinilla ja astia voidaan puhdistaa kostealla liinalla\nHuomaa, että pallot eivät kuulu toimitukseen\nToimii! helppo käyttää ja edullinen++\nErinomainen tuote suosittelen


Erityisryhmien fasilitointi: miten fasilitoida esteettömiä työpajoja? - Osana\nErityisryhmien fasilitointi: miten fasilitoida esteettömiä työpajoja?\nMokasin kerran erään työpajan aloituksen oikein kunnolla. Pyysin osallistujia tutustumaan toisiinsa pareittain ja sitten esittelemään parinsa koko porukalle. Joukossa oli yksi näkövammainen, joka tuli turhautuneena tauolla antamaan palautetta. Näkövammaiset tunnistavat puhujan äänestä, joten pareittain tehdyn esittelyn jälkeen hänen oli mahdotonta tunnistaa puhujia!\nPahoittelin tilannetta, otin opiksi ja hänen kanssaan syntyikin pitkä keskustelu miten fasilitoida kun ryhmässä on näkövammaisia. (Fasilitoinnilla tarkoitetaan tässä ryhmäkeskustelujen ohjaamista, ei avustettua vuorovaikutusta.) Sen jälkeen olen ottanut ammatilliseksi haasteeksi oppia lisää aiheesta, koska työskentelen usein eri vammaisryhmien kanssa.\nFasilitoidessani kirjoitan ja piirustelen paljon ja usein kannustan osallistujia tekemään samoin. Kaikille näkyvät muistiinpanot eli ryhmämuisti auttaa pitämään puhetulvan kasassa. Käsillä tekeminen taas edistää ajattelua. Siksi Legojen rakentaminen on tehokasta leikkiä. Vaan miten helpottaa vuorovaikutusta ja asioiden muistamista, kun osallistujilla ei ole käsiä, hän ei näe tai kuule?\nKerro diat ja kuvat ääneen, koska osallistujat eivät näe niitä. Kerran työpajan puolivälissä tauolla yksi osallistuja tuli kertomaan, ettei pystynyt lukemaan kirjoituksiani, koska on punavihersokea. Vaihdoin tauon jälkeen tussien värejä ja homma toimi. Toivoin vain, että hän olisi kertonut tästä jo alussa.\nNäkövammaiselle voi olla vaikeaa tunnistaa puhujaa äänen perusteella. Oman nimen sanominen puheenvuoron alkuun auttaa tässä.\nAsioiden kirjoittaminen fläpille auttaa vähentämään työmuistin kuormitusta ja aikaisemmin puhuttuun on helppo palata. Näkövammaisille tämä ei toimi. Tehtävänannot voi etukäteen tulostaa pistekirjoituksella, jolloin niihin on helpompi palata. Pistekirjoitustulosteita saa Näkövammaisten liiton kirjapainosta.\nOma kokemukseni on, että näkövammaiset ovat poikkeuksellisen hyviä kuuntelijoita ja pystyvät painamaan mieleen asioita. Lyhyillä kertauksillä voi auttaa kokonaisuuden pitämistä mielessä. Vielä etsin parempaa tapaa korvata fläpille kirjoitettu teksti. Olen pohtinut kohopaperin tai geelikynien käyttämistä, mutta en ole vielä kokeillut. Tarvittaessa muistiinpanot voi lähettää puhtaana tekstitiedostona osallistujille täydennettäväksi jälkikäteen.\nNäkövammaiset kulkevat työpajatilassa kepin kanssa. He saattavat tarvita muiden osallistujien apua löytääkseen omalle paikalleen.\nOsallistujille kannattaa kuvata tilan sijoittelu eikä muutella pöytien paikkaa kesken työpajan, koska näkövammaiset suunnistavat muistikuvien perusteella.\nTämä viittomakielen- ja kirjoitustulkkien asettelu voisi toimia fasilitointitilaisuudessa, jos osallistujat istuvat puolikaaressa. Vasemmassa reunassa ovat viittomakielen tulkit. Oikeassa reunassa istuvat kirjoitustulkit ja oikean reunan valkokankaalle tulee heidän tekstinsä. Videokuvaan vasempaan yläkulmaan on upotettu kirjoitustulkkien puheesta kirjoittama teksti.\nKuvakaappaus Näkövammaisten liiton videolta Rakennetun ympäristön esteettömyys näkö- ja kuulovammaisen käyttäjän kannalta https://youtu.be/lysJsAwBM5A\nKuulovammaiset ja yhteistyö viittomakielen tulkkien kanssa\nTulkit toivovat materiaaleja tai tehtävänantoja etukäteen tutustuttavaksi, jotta voivat perehtyä erikoissanastoon ja teemaan. Tulkit sijoitetaan piiriin tai pöydän ääreen vastapäätä tulkattavaa. Fasilitaattorina joudun muistuttamaan itselleni, että pidän katsekontaktin osallistujassa, joka katsoo tulkkeja, enkä viittojassa. Isoissa ryhmissä tulee käyttää mikrofonia, jotta kaikkien ääni varmasti kuuluu.\nTulkkaus ei pysty välittämään kaikkea sanatonta viestintää. Se voi vaikuttaa siihen, kuinka neutraalina, arvostelevana tai hyökkäävänä puheenvuoro koetaan. Tämä on hyvä pitää mielessä kun puheenvuoroja tulkitaan ja uudelleentulkitaan.\nSuosin mahdollisimman yksinkertaisia dialogisia menetelmiä, joissa osallistujat pääsevät itse tahdittamaan keskustelua. Yksinkertainen on usein kaunista ja toimivaa. Piirikeskustelut ja kahvilamenetelmät toimivat. Aikaa on varattava enemmän jos tarvitaan tulkkausta.\nKuurosokeille korostetaan ryhmätyöskentelyn tehtävänannon vaiheistamista ja erittelyä. Hyvä ohje mille tahansa ryhmälle:\nRyhmätyöskentelyssä oppijan tulisi aina tietää tavoite, toimintatapa ja ajankäyttö. Onko ryhmän tarkoitus kuunnella vai puhua? Miten puheenvuorot jakaantuvat esimerkiksi opettajan tai aikuisen ja oppijoiden kesken? Milloin on otettava työvälineet käyttöön? Miten ryhmätyö lopetetaan?\nLähde: Suomen kuurosokeat ry: opetus\nErään työpajan alussa joimme osallistujien kanssa kahvia talon meluisassa ruokalassa, johon olimme suunnitelleet pienryhmäkeskusteluja. Osallistujat olivat iäkkäitä ja keskustelukumppanini ei saanut puheestani selvää. Hänellä ja muutamalla muullakin oli kuulolaite. Niinpä siirsimme pikaisesti keskusteluryhmät pois meluisasta kahvilasta aulan varrelle. Näin varmistimme, että osallistujat kuulisivat toisensa.\nTässä tilassa on induktiosilmukka kuulolaitteen käyttäjiä varten.\nTilan kaikuisuus ja meluisuus vaikeuttaa etenkin huonokuuloisten osallistumista. Kuulolaitteen käyttäjät arvostavat induktiosilmukkaa. Ne ovat joko valmiiksi asennettuina tai sitten sellaisen voi vuokrata. Välkkyävät valot tai eri aisteja stimuloiva sisustus voi haitata autismin kirjon omaavien keskittymistä.\nPyörätuolinkäyttäjille luiskat ja kynnyksettömyys sekä riittävä tila ovat oleellisia. Erässä vanhassa rakennuksessa pyörätuolilla pääsi joko työpajatilaan ja ruokalaan tai vessaan ja työpajatilaan, mutta ei kaikkiin kolmeen paikkaan. Toisessa paikassa oli hissi portaiden tilalla, mutta se jumittui parikin kertaa ja osallistuja sai odotella huoltoyhtiön tuloa.\nOpaskoirille, avustajille ja pyörätuoleille tulee varata tilaa.\nTässä mitataan oviaukon leveyttä. Tällä kertaa se riitti sähköpyörätuolille.\nFasilitoijana sorrun (liian) usein monipolvisiin tehtävänantoihin. Osallistujat eivät sitten ymmärrä niitä. Yritän sisällyttää kysymyksiin inspiraatiota ja rajoitteita. Pituus kasvaa ja sivulauseet vievät huomion harhateille. Hyvät kysymykset ja tehtävänannot ovat selkeitä. Helppotajuisuus palvelee kaikkea. Tässä auttaa selkokielisyys.\nKäytä lyhyitä lauseita. Käytä osallistujille tuttuja arkisia Anna osallistujille aikaa muotoilla sanomisensa. Hyvät pikaohjeet selkokieleen löytyvät Selkokeskuksen sivuilta.\nHyvän vuorovaikutuksen suunnitteluun kuuluu, että osallistujilta kysytään miten he haluavat osallistua. Yksinkertaista! Etukäteen kannattaa olla yhteydessä osallistujiin, kysyä apuvälineiden käytöstä ja tarpeista.\nOsallistujat eivät välttämättä kesken työpajaa oma-aloitteisesti kerro, jos jokin tapa fasilitoinnissa ei toimi. Etenkin jos he kokevat olevansa statukseltaan altavastaajina. Pyytämällä palautetta tai tekemällä lyhyen väliarvioinnin työpajan aikana tai tauoilla voi ehkäistä tätä ja tarvittaessa korjata toimintaa.\nSovi yhdessä toimintatavoista\nTyöpajan alussa voidaan sopia toimintatavoista tai pelisäännöistä. Englanniksi tästä käytetään termiä ground rules. Voidaan sopia miten toimitaan, jotta osallistuminen olisi kaikille mahdollisimman sujuvaa ja huomioi osallistujien erilaiset tarpeet.\nSuppeasti tämä voidaan tehdä niin, että fasilitaattori ehdottaa valmista listaa ja ryhmä hyväksyy tai muokkaa sitä. Vielä parempi, jos vain aikaa on, on rohkaistaan osallistujia esittämään pyyntö, mikä auttaisi heitä parempaan vuorovaikutukseen muiden kanssa. Työpajan puolivälissä voidaan tehdä nopea tarkistus ja palaute, miten tässä on onnistuttu ja mitä voisi parantaa.\nTällöin esteettömyyden ylläpito ei jää yksin fasilitaattorin harteille vaan siitä huolehditaan kollektiivisesti. Näin edistetään laajemmin ryhmän ja sen osallistujien kyvykkyyttä ja ymmärrystä erilaisista tarpeista sekä niihin vastaamisesta. Tätä toki voi käyttää ihan kaikkien ryhmien kanssa.\nHeitä ennakkoluulot syrjään\nVammaiset ovat kokemukseni mukaan tottuneet pärjäämään vammastaan huolimatta itselleen hyvinkin hankalissa tilanteissa. Yhdessä ollaan pärjätty monenlaisissa tilanteissa. Saatan alussa pyytää apua, että jos toimin heitä vaikeuttavalla tavalla, niin sanovat heti. Tämä lähestymistapa pätee kaikkien ryhmien kanssa. Kuuntelemalla, kysymällä ja uteliaisuudella luotu luottamuksen ilmapiiri höystettyä palautteen pyytämisellä sekä oppimisella on fasilitoijan itserefleksiivistä ammattitaitoa.\nJa sen kerran kun olin lähellä huutaa seis vaaratilanteen vuoksi työpajassa, kun osallistujat kiipeilivät kokouspöydille. Se oli Invalidiliiton työpajassa. Että se niistä ennakkoluuloista.\nYrityksestä huolimatta en ole löytänyt fasilitointikirjallisuudesta mitään aiheesta. Ehkä jonain päivänä saisimme tästä kirjan. Mitä viisautta haluaisit siihen?\nLämpimät kiitokset kommenteista ja virikkeistä puheenjohtaja P:lle, Anu Saulialalle, Pirkko Kuuselalle, Ville Elonheimolle, Johanna Ollille ja Jarmo Tirille.\nLähteenä käytetty Raisio, H., Valkama, K. and Peltola, E., 2014. Disability and deliberative democracy: towards involving the whole human spectrum in public deliberation. Scandinavian Journal of Disability Research, 16(1), pp.77–97.\nKehitysvammaliiton materiaaleja vuorovaikutuksen tueksi.\n28.5.2020 Lisätty kappale selkokielestä.\n21.11.2019 Lisätty kappale kuurosokeiden opetuksesta, tarkennettu nimen sanomista näkövammaisten kanssa ja lisätty esimerkki pistekirjoituksen hyödyntämisestä.\n8.11.2019 Lisätty kappale toimintatapojen sopimisesta ja maininta mikrofonin käytöstä.\n30.10.2019 Lisätty kuva ja esimerkki kirjoitustulkkien ja viittomakielen tulkkien asettelusta.\nLataa itsellesi muistilista saavutettavan etätyöpajan rakentamiseen ja suunnittele työpajat alusta alkaen kaikkien saataville!\nLATAA MUISTILISTA TÄÄLTÄ\nKirjoittaja otti muutama vuosi sitten ammatilliseksi haasteekseen ymmärtää paremmin, miten voimme luoda mahdollisimman esteetöntä vuorovaikutusta erilaisten osallistujien välillä.\nTovi (fiktiivinen) on asiantuntijaryhmän esimies. Hän on edennyt lukion kaksoistutkinnon ja ammattikorkeakoulun kautta työmaailmaan ja omia vahvuuksiaan...


1-4 Autotarvike Split USB tupakansytyttimestä - DinoDirect.fi\n1-4 Autotarvike Split USB tupakansytyttimestä Free Shipping\n1-4 Autotarvike Split USB tupakansytyttimestä SKU: A0364000DV\t(15 Rrivews)\n· Saadut yli USD $ 50,00 saada ilmaiseksi seuranta-palvelut ilman välityksellä mail Minäf etsit auton tupakansytyttimeen, tämä USB auton tupakansytyttimeen sopii sinulle.Sopii muita sähkölaitteita esim. PDA-latausjohto, thermo istuin-kosketuspinta, jäähdytys laatikko, lisää valaistusta jne. tupakansytyttimeen sopii matkapuhelin, GPS, iPod, PDA, MP3/MP4 soitin, kamera, jne. on niin kätevää, kun ajo.Se on valmistettu korkealaatuisesta materiaalista, kestävä ja käytännöllinen.Liitä muisti auton tupakansytyttimeen ja auto tupakansytytin toimii useita lisävarusteita kerralla.Tule, älä unohda sitä. SupertarjouksillaAlin hinta Challenged!\nÄlykäs NET Kang po autojen p ...\nCarmate Auton tupakansytytin auto c ...\nTekniset tiedot: Muuntaa ja lisätä auton tupakansytyttimeen 1-4 pistorasiat yhdellä ylimääräisellä USB-portti\nAuton tupakansytyttimen sopii matkapuhelin, GPS, iPod, PDA, MP3/MP4 soitin, kamera, jne.\nSe on niin kätevä, kun ajo-\nUSB auton tupakansytyttimeen on valmistettu korkealaatuisesta materiaalista, kestävä ja käytännöllinen\nLiitä muisti auton tupakansytyttimeen ja auto tupakansytytin toimii useita lisävarusteita kerralla LED valokytkin\nMateriaali: PC & ABS\nKoko: 13,5 x 7 x 3.5cm/5.1 x 2,6 x 1.3in (P x L x K)\nYksityiskohdat: Auton tupakansytyttimen sopii matkapuhelin, GPS, iPod, PDA, MP3/MP4 soitin, kamera, jne.\nLiitä muisti auton tupakansytyttimeen ja auto tupakansytytin toimii useita lisävarusteita kerralla Paketti sisältää: 1 x auton tupakansytyttimeen 1 x USB-kaapeli\n1-4 Autotarvike Split USB tupakansytyttimestä


Löydä kaukainen, jäätynyt Oort-pilvi\nMistä komeetat tulevat? Aurinkokunnassa on pimeä, kylmä alue, jossa kiven kanssa sekoitetut jääpalat kiertävät aurinkoa. Tätä aluetta kutsutaan Oört-pilveksi, joka on nimetty sen olemassaoloa ehdottaneen miehen Jan Oörtin mukaan.\nOörtin pilvi maasta\nVaikka tämä komeetan ytimien pilvi ei ole näkyvissä paljaalla silmällä, planeettatutkijat ovat tutkineet sitä jo vuosia. Sen sisältämät "tulevat komeetat" valmistetaan enimmäkseen jäädytetyn veden, metaanin , etaanin , hiilimonoksidin ja syaanivetyjen seoksista yhdessä kivi- ja pölyjyvien kanssa.\nOörtin pilvi numeroiden mukaan\nKomeettakappaleiden pilvi on levinnyt laajasti aurinkokunnan uloimman osan läpi. Se on hyvin kaukana meistä, sisäraja 10000 kertaa aurinko-maa-etäisyys. Ulkoisella "reunallaan" pilvi ulottuu planeettojen väliseen avaruuteen noin 3,2 valovuotta. Vertailun vuoksi meille lähin tähti on 4,2 valovuoden päässä, joten Oört-pilvi saavuttaa melkein niin pitkälle.\nPlaneettatutkijoiden mukaan Oort-pilvessä on jopa kaksi biljoonaa jäistä esineitä, jotka kiertävät aurinkoa, joista monet kulkevat tiensä auringon kiertoradalle ja muuttuvat komeeteiksi. On olemassa kahden tyyppisiä komeettoja, jotka tulevat avaruuden kaukaisilta alueilta, ja käy ilmi, että ne kaikki eivät ole peräisin Oört-pilvestä.\nKomeetat ja niiden alkuperä "siellä"\nKuinka Oörtin pilvikohteista tulee komeettoja, jotka loukkaantuvat kiertoradalla auringon ympäri? Siitä on useita ideoita. On mahdollista, että lähellä kulkevat tähdet, vuorovesi-vuorovaikutus Linnunradan levyllä tai vuorovaikutus kaasu- ja pölypilvien kanssa antavat näille jäisille ruumiille eräänlaisen "työnnön" kiertoradoiltaan Oört-pilvessä. Liikkeiden muuttuessa he todennäköisemmin "putoavat" kohti aurinkoa uusilla kiertoradoilla, jotka vievät tuhansia vuosia yhdelle matkalle ympäri aurinkoa. Näitä kutsutaan "pitkän ajan" komeetoiksi.\nMuut komeetat, joita kutsutaan "lyhytaikaisiksi" komeeteiksi, kulkevat Auringon ympäri paljon lyhyemmissä ajoissa, yleensä alle 200 vuodessa. Ne tulevat Kuiperin vyöltä , joka on karkeasti levyn muotoinen alue, joka ulottuu Neptunuksen kiertoradalta . Kuiperin vyö on ollut uutisissa parin viime vuosikymmenen ajan, kun tähtitieteilijät löytävät uusia maailmoja sen rajojen sisällä.\nKääpiöplaneetta Pluto on Kuiperin vyön asukas, johon liittyy Charon (sen suurin satelliitti) ja kääpiö planeetat Eris, Haumea, Makemake ja Sedna . Kuiperin vyö ulottuu noin 30: stä 55: een AU: aan, ja tähtitieteilijät arvioivat, että sillä on satoja tuhansia jäisiä kappaleita, joiden poikki on yli 62 mailia. Siinä voi olla myös noin biljoona komeettoja. (Yksi AU eli tähtitieteellinen yksikkö on noin 93 miljoonaa mailia.)\nOört-pilven osien tutkiminen\nOörtin pilvi on jaettu kahteen osaan. Ensimmäinen on pitkäkestoisten komeettojen lähde, ja sillä voi olla biljoonia komeetan ytimiä. Toinen on sisempi pilvi, joka on suunnilleen donitsin muotoinen. Myös siinä on hyvin runsaasti komeetan ytimiä ja muita kääpiö-planeetan kokoisia esineitä. Tähtitieteilijät ovat löytäneet myös yhden pienen maailman, jonka kiertorata on osa Oört-pilven sisäosaa. Kun he löytävät lisää, he voivat tarkentaa ajatuksiaan siitä, mistä nämä esineet ovat peräisin aurinkokunnan varhaisessa historiassa.\nOörtin pilvi- ja aurinkokuntahistoria\nOört Cloudin komeetatumat ja Kuiper Belt -objektit (KBO) ovat jäisiä jäänteitä aurinkokunnan muodostumisesta, joka tapahtui noin 4,6 miljardia vuotta sitten. Koska sekä jäisiä että pölyisiä materiaaleja oli leviämässä koko alkupilven läpi, on todennäköistä, että Oört-pilven jäätyneet planeettasymbolit muodostuivat paljon lähempänä Auringon historiaa. Se tapahtui planeettojen ja asteroidien muodostumisen rinnalla. Lopulta aurinkosäteily joko tuhosi aurinkoa lähinnä olevat komeetan kehot tai ne kerättiin yhdessä osaksi planeettoja ja niiden kuita. Loput materiaaleista ajoivat pois auringosta yhdessä nuorten kaasujätti-planeettojen (Jupiter, Saturnus, Uranus ja Neptunus) kanssa ulommalle aurinkokunnalle alueille, joilla kiertää muita jäisiä materiaaleja.\nOn myös erittäin todennäköistä, että jotkut Oört Cloud -objektit ovat peräisin protoplaneettalevyjen jäisten esineiden yhdessä jaetussa "poolissa" olevista materiaaleista. Nämä levyt muodostuivat muiden tähtien ympärille, jotka makasivat hyvin lähellä toisiaan Auringon syntymäsumussa. Kun aurinko ja sen sisarukset muodostuivat, he ajelehtivat toisistaan ja vetivät materiaaleja pitkin muista protoplaneettalevyistä. Heistä tuli myös osa Oört-pilviä.\nKaukaisen ulkoisen aurinkokunnan ulommat alueet eivät ole vielä olleet syvällisesti tutkittuja avaruusaluksilla. New Horizons missio tutki Pluto puolivälissä 2015 , ja suunnitelmissa on tutkia yhden muun kohteen pidemmälle Pluton vuonna 2019. Sen lisäksi ne flybys, ei ole muita tehtäviä rakennetaan läpi ja tutkia Kuiperin vyöhykkeen ja Oort Cloud.\nOört pilviä kaikkialla!\nKun tähtitieteilijät tutkivat planeettoja, jotka kiertävät muita tähtiä, he löytävät todisteita myös komeettakappaleista noissa järjestelmissä. Nämä eksoplaneetat muodostuvat suurelta osin oman järjestelmämme tapaan, mikä tarkoittaa, että Oörtin pilvet voivat olla olennainen osa minkä tahansa planeettajärjestelmän evoluutiota ja luetteloa. Ainakin ne kertovat tutkijoille enemmän oman aurinkokuntamme muodostumisesta ja evoluutiosta.\nKuiperin vyö: aurinkokunnan syvä jäätyminen\nTutustu ulkoisen aurinkokunnan maailmaan\nNopea ja helppo opas aurinkokuntaan\nMitä komeetat ovat? Alkuperä ja tieteelliset havainnot\nTarinoita alkuperäisestä aurinkokunnasta\nUusi aurinkokunta: mitä tiedämme toistaiseksi\nNew Horizons tutkii kaukaista ja muinaista planeettamääriä\nTapaa avaruusalus, joka otti Pluton lähietäisyydet\nKomeetat? Asteroidit? Pienet planeetat? Mitä ne ovat?\nHaumea on ulospäin suuntautuva kääpiöplaneetta\nPluto ja sen paikka aurinkokunnassa\nTietoja Sednasta, kaukaisesta kääpiö planeetasta\nTutki yllättävää maailmaa aurinkokunnassa\nNeptunuksen kuu Triton on ulkoisen aurinkokunnan geysirimaailma\nMikä on kuu tarkalleen?\nNeptune: maailma pakkasessa


Kerhotoiminta on henkireikä monen seniorin arjessa – "Kun kotona tuijottaa samoja seiniä, niin onhan se päivän piristyskohta" | Yle Uutiset | yle.fi\nKerhotoiminta on henkireikä monen seniorin arjessa – "Kun kotona tuijottaa samoja seiniä, niin onhan se päivän piristyskohta"\nYhteisöllinen kerhotoiminta on tärkeää etenkin yksinäisille sekä syrjäseutujen asukkaille. Esimerkiksi Kansallinen senioriliitto järjesti viime vuonna lähes 700 kerhoa ympäri Suomen.\nJenni Mehtonen / Yle\nTornion Sattajärvellä kaukana kaupungin hälinästä kokoontuu eläväinen senioriryhmä. Ryhmän jäsenet pelaavat bingoa omatekoisilla materiaaleillaan, joissa on hyödynnetty niin suklaakonvehtien rasioita kuin lattiaremontista ylijäänyttä materiaalia. Ohjelmaan kuuluvat myös hernepussin heitto sekä kettinkipeli, joka sekin on omaa tuotantoa.\nSattajärven kylätalolla kokoontuva senioriryhmä on monen kylässä asuvan seniorin viikon kohokohta.\n– Jos toimintaa ei olisi istuisin kotona ja tekisin sukkia, vastaa sattajärveläinen Iita Kinnunen.\nKokoontuminen yhteisen tekemisen pariin piristää pitkien etäisyyksien päässä syrjäseudulla asuvia ikäihmisiä. Toimintaan myönnettävät tukieurot ovat kuitenkin valtakunnallisesti nykyisin aiempaa tiukemmassa, mikä hankaloittaa ohjatun toiminnan järjestämistä.\nKinnunen ei aio luopua kokoontumisista helposti.\n– Niin kauan, kun minulla pää pettää ja jalat kantavat niin kyllä mie käyn.\nKohta on huoli, jos joku ei tule, että mikähän sille on tullut.\nYksinäisiä on myös kaupungeissa\nYhteinen tekeminen ei ole tärkeää vain syrjäseutujen asukkaille, sillä myös kaupungeissa moni on yksinäinen. Toisten seura on tärkeää myös Torniossa kokoontuvassa Äijien porinakerhossa.\n– Mitä minun kokemus näiden vuosien varrelta on, niin se on erittäin tärkeää. Ihmisten yksinäisyys on lisääntynyt hirveästi ja varsinkin miesten yksinäisyys. On mahtavaa, että he ovat osanneet lähteä ja löytää tämän paikan, sanoo Tornion Kansantalosäätiön toiminnanjohtaja Sauli Hyöppinen.\nPorinakerhossa puhuttavat päivän polttavat kysymykset, jonka jälkeen on yhteinen ruokailu.\n– Kyllähän se on sellainen sosiaalinen tapahtuma. Meillä on kymmenkunta ukkoa, jotka käyvät tässä jatkuvasti, yksinäisiä miehiä. Kun kotona tuijottaa samoja seiniä, niin onhan se aina sellainen päivän piristyskohta, toteaa porinakerhon vakikävijä torniolainen Seppo Anttila.\nRyhmien toimintaa on siirretty vapaaehtoisten vastuulle\nTorniossa kiertävä kohtaamispaikka SenioriPiste kokoaa yhteen ikäihmisiä. Ryhmiä on sekä keskustassa että kylillä. Ryhmät sekä luovat senioreille sosiaalisia kontakteja että pitävät yllä toimintakykyä.\n– Meillä on sosiokulttuurista toimintaa laidasta laitaan: teatteria, jumppaa, musiikkia, aivoliikuntaa, lattiapelejä. Ryhmänä tehdään kaikkea mukavaa, tämä on ollut se meidän sisältö, kertoo SenioriPisteen toiminnanjohtaja Irma Ihalainen-Kemi.\nTänä vuonna ryhmien määrä on kuitenkin vähentynyt puoleen rahoituksen pienennyttyä. Rahanpuutteen vuoksi SenioriPiste joutui myös luopumaan toisesta työntekijästään. Toiminnan siirtyminen senioreiden vastuulle on köyhdyttänyt toimintaa.\n– Onhan se vähän yksitoikkoista, se on bingon peluuta ja kettingin peluuta. Ei ole sillä tavalla jumppaa ja erilaisia leikkiä. Muistipelejä ja sellaisia on ollut näillä vetäjillä, sattajärveläinen vapaaehtoinen ryhmänvetäjä Kaarina Kristo kertoo.\nTärkeintä senioreille itselleen, on kuitenkin yhteisöllisyys.\n– Joka päivä pitää tänne tulla. Näkee kavereita ja kohta on huoli, jos joku ei tule, että mikähän sille on tullut, Äijien Porinakerhossa käyvä torniolainen Jouko Laine kertoo.\nSatoja kerhoja ympäri Suomen\nMyös Kansallisen senioriliiton järjestösihteeri Pia Nyman korostaa kerhotoiminnan tärkeyttä ja yhteisöllisyyttä.\n– Kerhotoiminnalla on erittäin tärkeä merkitys yhteenkuuluvuuden tunteen vahvistamisessa ja yhteisöllisyyden vaalimisessa. Lisäksi kerhotoiminnalla ehkäistään yksinäisyyttä, Nyman sanoo.\nVuonna 2016 Kansallisessa senioriliitossa järjestettiin valtakunnallisesti yhteensä 688 kerhoa, joissa tapahtui 213 452 kohtaamista. Kerhotoimintaa pyörittävät vapaaehtoiset seniorit.\n– Kansallisen senioriliiton vapaaehtoiset tekevät arvokasta työtä suunnitellessaan ja organisoidessaan sekä vetäessään erittäin monipuolista kerhotoimintaa. Tällä on merkitystä ihan kansanterveydellisestikin, kertoo Nyman.\nSenioritoimintaTornioSattajärvi, TornioyksinäisyysKemi-Tornion seutukuntaSyrjäseutuLappiSosiaaliset kokoontumisetyhteisötseurantalot


Anna Y Sanat: Nukuin melkein ...\nNukuin melkein ...\nkolmetoista tuntia putkeen. KOLMETOISTA! Ja uskokaa pois se teki hyvää. Nukahtamisapuna toimi suuri lasillinen konjakkia. Se rentoutti innostusta. Saattoipa syynä olla makuuvaunussa valvottu junamatkakin.\nUlkona satelee hiljaksiin. Kävin juur terassilla venyttelemässä. Yöpaidassa. Olin kuin musta haamu Marjaanan ovella. Taksi meni tiellä keskustaan päin ja hidasti. Se luuli varmaan, että huidon apua. Tie on riittävän lähellä, mutta liikenteen ääni ei kuulu tupaan. On kylmä.\nKampanisun murusia meni illalla m-kirjaimen alle. Se ei toimi kunnolla. Yritän välttää sanoja joissa on se kirjain. Etusormeen on nousemassa patti. Sääski yllätti ulkona. Sillä oli sadeviitta. Voi ei, ilman ämmää ei voi kirjoittaa. Edes tajunnanvirtaa. Lisäilen ämmiä jos viitsin.\nLevitunturi näkyy tuvan ikkunasta. Onnekseni vielä se puoli, jossa ei ole hissejä. Näyttää koskemattomalta.\nKun raahasin eilen reppua, laukkua ja kauppakassia kävelytietä pitkin, vastaani käveli poro. Se oli varsin uupuneen oloinen ja takkuinen. Se roikotti päätään. Sanoin sille, että mitäs me uupuneet. Kun pysähdyin, sekin pysähtyi n. kolmen metrin päähän ja katsoi takaisin.\nMiltei kuulin sen sanovan: Taas yks hullu turisti! Nuukakin näyttää olevan kun ei ole ymmärtänyt taksia ottaa. Vastasin sille ääneen, että muistin matkan lyhyemmäksi. Poro kääntyi ja läks kävelemään edelläni kuin sanoakseen että muistaa edellisenkin kerran. Sen kuinka kävelin joka päivä edestakaisin kylille ja raahasin ruokaa reppukaupalla. Kahdelle syöjälle. Nyt kannan vain yhdelle, sanoin sille puolustelevasti. Se katsoi hetken olkapäänsä yli ja näytti märehtivän edelliskertaa. Alaleuka liikkui puolelta toiselle. Seli seli.., se näytti sanovan.\nTänään en lähde kylille. Lämmitän saunan kun en eilen jaksanut.\nKuva edelleen KRT-Yhtiöt Oy:n esitteestä. Saunani on samanlainen.\nLähettänyt AnnaY klo 9.33\ntaivaantulet 21 heinäkuuta, 2013 12:45\nVoi mahotonta miten ihanaa! Nukkuminen ja se että olet tunturissa! Ja että vain olet!\nAnnaY 21 heinäkuuta, 2013 14:00\nNiin on siskotaivis. Niin on! Siihen nähden, että olen taas useamman viikon nukkunut vain pätkissä.\nTuijotan vain tuota tunturia, paitsi äsken, kun kävin tunnin lenkillä ja painelin sääskiä pakoon minkä kintuista pääsin. Kaksi sai kiinni. Patit on siitä todisteena.\nOleminen on parasta!\nPetriina 21 heinäkuuta, 2013 14:32\nAnnaY 21 heinäkuuta, 2013 15:17\nOn hauskan näköinen sää. Tuturissa sataa, se on harmaan verhon takana. Tien tällä puolella paistaa aurinko pilvien väleistä. Sade tulee aivan kuin väliverhoa laskettaisiin. On alkanut tuulla, saavat sääsket kyytiä.\nLaitoin saunan lämpenemään. Mikäs on ollessa. Ihmisen. Hiljaisuus tuntuu hyvältä. Sitä ei kotona koskaan ole. Ellei muuta niin lämmönjakohuoneen joku vempain soi, että lattia tärisee.\nPetriina 21 heinäkuuta, 2013 18:53\nTV:n säätiedotuksessa siellä päin oli huomiselle vaiko ylihuomiselle pelkkiä auringon kuvia!\nAnnaY 21 heinäkuuta, 2013 19:19\nSamaa lupaa meidän oma sääkanava. Peräti kolmelle seuraavalle päivälle! Nyt on kyllä pilvessä. Ja tuuli on tyyntymään päin.\nmarizan42 22 heinäkuuta, 2013 22:27\nMukavaa tunturilomaa, nyt se siten toteutui suuri haaveesi.\nAnnaY 23 heinäkuuta, 2013 06:49\nKiitos marizan. Vihdoin viimein. Kahdeksan poroa käveli tuossa juuri tyynen rauhallisesti terassin editse, vaikka nostin sälekaihtimet ylös ja katselin.\nEilen kävin eestaas keskustassa, tuli kuuden km:n lenkki. Mennessä huidoin, tullessa ei tarvinnut. Ostin sääskisuihketta. Patteja on silti siellä sun täällä.


Kirjoittaja Aihe: 25. esityskausi (Luettu 44865 kertaa)\nVs: 25. esityskausi\nVastaus #45 21.01.14 - 22:11\nLainaus käyttäjältä: nettas- - 21.01.14 - 19:32\nJokos muut ootte kattonu uusimman jakson? Married To The Blob on ainakin omasta mielestäni todella hyvä jakso, varsinkin Hayao Miyazaki- VÄLIkohtauksen vuoksi. Ei siis ole sohvakohtaus\nPs. Olen palannut parin vuoden hiljaisuuden jälkeen\nTervetuloa takaisin vaan! Faneja aina kaivataan... tai faneja varmaan riittää, mutta näitä ns. "julkifaneja", jotka viitsii ilmaista mielipiteensä julkisesti ja pyöriä tällä palstalla.\nTuo mainitsemasi jakso oli ihan ok-tasoa. Plussaa tulee ehdottomasti monista viittauksista aikaisempiin jaksoihin, joita tässä jaksossa vilisi solkenaan. Ja tuli kyllä monta Miyazakin leffaa spotattua kohtauksesta.\nJaksoarvostelu: 25x11 - Kahjot kakkulat\nVastaus #46 28.01.14 - 11:10\nHomer käyttää Burnsin antamia virtuaalilaseja vakoiluun, vain huomatakseen että Marge käy parisuhdeterapeutilla. Bart taas jättää antamatta ystävänpäiväkortin Nelsonile.\nPaperilla tuo juoni kuulostaa hirveältä. Homerin ja Margen avioliitto, B-tarina ja niiden päälle Google Glass -tyyppinen laite Homerille käytettäväksi. Mutta itse jaksossa hirveyttä ei juuri ollutkaan.\nJakso tuntui kerrankin sellaiselta, jota katsoessa ei tylsisty ja turhaudu. Osa vitseistä jopa puri, esimerkiksi Burns tuntui kerrankin omalta höperöltä ja ilkeältä itseltään. Oogle Goggles -laseilla saatiin muutama hupi perille asti, eikä nyt edes tuntunut että tuotetta vaan piilomainonnettaisiin, kuten vaikkapa joissain jaksoissa Mapplen kanssa.\nB-juoni oli turha, lyhyt lisä vaan saamaan lisää sekunteja jaksolle, mutta toisaalta se ei ollut mitenkään huono, ja vitsejäkin oli ripoteltu sinne tänne, ei tosin mainitsemisen arvoisia. Nelsonia oli oikeastaan hyvä nähdä jaksossa, kuten myös Ralphia lopussa.\nItse pääjuoni on siis ns. "avioliittokriisijakso", tosin mitään kriisiä tässä ei ehditä näkemään. Juoni on simppeli, eikä mitään laiskoja juonenkäänteitä nähdä. Jakson loppu vaikutti hätäiseltä, mutta ei läheskään yhtä hätäiseltä kuin olemme viime aikoina nähneet.\nYhteenvetona tämä oli oikein nautittavaa katseltavaa. Joku voisi sanoa tätä tylsäksi, mutta minusta tämä oli paljon parempaa tasoa kuin aikaisemmilla kausilla. Annan 7/10, joka on suhteutettuna muihin kauden tai aikaisempien kausien jaksoihin hyvä.\nVastaus #47 16.02.14 - 17:52\nToukokuussa 25. kauden loppupuolella nähdään sitten Lego-teemainen jakso. Jaksossa Homer ja perhe ovat joutuneet jostain syystä Lego-muotoon, ja yrittävät päästä takaisin oikeaan maailmaansa.\nHmm. Haiskahtaa mainokselta tuolle Legon vastikään julkaisemalle setille, sekä ideoiden puutteelle. Tällä kaudella nähdään siis luultavasti sekä Lego-jakso että Futurama-crossover.\nVähän samoilla mietteillä olen kuin crossoverin julkistaessa. Onhan tämä jossain määrin mielenkiintoinen mutta ei vaikuta mitenkään jaksolta, joka voisi räjäyttää pankin ja nousta katsojien suosikiksi.\nVastaus #48 16.02.14 - 18:30\nLainaus käyttäjältä: Monorail - 16.02.14 - 17:52\nItse näen tässä samalla tavalla LEGOn polttaneen monta taalaa saadakseen tällaisen jakson aikaiseksi. Osasyynä on LEGO-rakennussarjan pönkittäminen, mutta samalla koitetaan ratsastaa LEGO-animaatioiden suosiolla, nyt kun kokopitkä elokuvakin on tulossa ja videopelit myyvät kuin häkä.\nVastaus #49 16.02.14 - 18:40\nTai sitten tuo on taas liioittelua ja simpsonit joutuvat lego maailmaan vain jakson sohvakohtauksessa. Mutta jos olen väärässä on kyllä mielenkiintoista nähdä kuinka simpsonit aikovat tteuttaa jakson...\nVastaus #50 17.02.14 - 15:59\nVoi jösses. Kyllä on varmaan rahaa liikkunut, ei kai kukaan itseään ilmaiseksi myisi ainakaan noin räikeästi? Palikat nyt ovat oheistuotteina asia erikseen, mutta tämä päätuotteen eli sarjan pilaaminen alkaa jo viedä mehuja fanituksesta. Olen ennenkin sanonut, että oli aihe mikä hyvänsä, niin nämä mainosjaksot tuntuvat todella pahalta.\nKirjoitin aiheesta pienen uutisen.\nVastaus #51 18.02.14 - 19:33\nLego-aiheinen sohkagägi olis täydellinen, Treehouse of Horror -osiokaan ei olis paha. Mutta kokonainen jakso... Sitten vielä tuo juoni: “Can he ‘put together’ how he got there and somehow figure out how to get home before he is stuck in a world of bricks forever?”. Kuulostaako sellaselta joka olis voinut olla 20 vuotta sitten normijaksossa?\nÄrsyttää tämä että ei ainakaan mulla nykyajan Simpsoneista oo periaatteessa mitään hyvää sanottavaa ollut pitkään aikaan. Välillä kun katson vanhoja jaksoja niin oikein hämmästyttää kuinka hauskoja ja ovelia ne voi olla. Uudet on niin kuin jotakin mainoskatkoja. Kai se pitää alkaa hyväksymään että Simpsonit on muuttunut aivan eri ohjelmaksi.\nTämä taas meni tähän valittamiseen mutta whatsa gonna do?\nVastaus #52 18.02.14 - 20:05\nEhkä eniten häiritsevää on se, että Simpsonit eivät enää ole Simpsonit, vaan tuntuu että tekijöillä olisi tavoitteena parodioida ja yhdistellä jokaikistä sarjaa ja elokuvaa siihen. Sohvakohtaus on nykyään lähes aina joku minuutin pätkä jossa Simpsonit on jonkun muun sarjan tai elokuvan hahmojen muodossa. Oikeastaanhan elokuvien ja sarjojen lainaileminen ei haittaa, vaan se oli ennen juuri vahvuuksia, mutta nyt se menee jo liiallisuuksiin.\nJa kaikki tämmöiset spesiaalijaksot (crossover, Lego-jakso, se tuleva futisspesiaali, joka tuskin jaksoksi lasketaan) ovat tietysti omalla tavallaan mielenkiintoisia, mutta tykkäisin enemmän että Simpsonit olisi Simpsonit, ja vaan jatkaisi uusien juonien keksimistä samoilla hahmoilla, samassa maailmassa ja samalla animaatiotyylillä. Niin tylsältä kun se kuulostaakin\nEi toki etteikö nuo erikoisjaksot voisi olla hyviä, mutta joku kohtuus tässäkin pitäisi olla.\nVielä 25. kautta, tuolla Atlantin vasemmalla puolen on menossa joku kuukauden mittainen olympialais- sekä muu urheilutauko, joten uusia jaksoja on luvassa vasta maaliskuussa. Sitten kuulemma näyttävät lähes tauotta viikottain loput jaksot.\nVastaus #53 03.03.14 - 22:20\nIhmettelinkin, miksi uusia jaksoja ei ole vähään aikaan näkynyt, kunnes tarkistin seuraavan jakson ilmestymispäivän Wikipediasta... Tuo Lego-jakso ei jaksa oikein innostaa, Simpsoneiden kuuluu mielestäni olla piirretty, mutta ei kannata ehkä katsomatta tuomita, jos ovat oikeasti keksinytkin siihen jotain hyvääkin?\nEdit: Sunnuntaina näytetään peräti kaksi jaksoa?\nVastaus #54 04.03.14 - 13:39\nnettas- taisi tarkoittaa, että Amerikan puolella näytetään tulevana sunnuntaina, 9. maaliskuuta, kaksi uutta 25. tuotantokauden jaksoa.\nVastaus #55 04.03.14 - 19:43\nLainaus käyttäjältä: Inkfish - 04.03.14 - 13:39\nKiitos muuten huomiostasi.\nIhan ajatuksissani en huomioinut mistä aiheesta oli kyse\nVastaus #56 11.03.14 - 14:48\nNyt on uudet jaksot tsekattu. Jaksossa "Diggs" oli muutamia hauskoja juttuja, mutta sohvakohtauksesta en pitänyt.\n"The Man Who Grew Too Much" oli myös ihan mukiinmenevä jakso, ja "sohvakohtaus" oli kivan erilainen, mutta viimeinen kohtaus jäi kyllä syvästi harmittamaan, vaikka tiedettiin mitä tuleman pitää.\nJaksoarvostelu: 25x13 - Muunneltua murkinaa\nVastaus #57 15.03.14 - 14:21\nPitkästä aikaa Sideshow Bobia! Tätä oli odotettu. Viime Bob-jakso (21. kausi) oli enimmäkseen hyvä, vaikkakin siinä oli paljon hämmentäviä ja typeriä kohtia.\nTässä Bob on tiedemiehenä kemianlaitoksessa, joka on erikoistunut geenimuunteluun. B-juonessa taas Marge saarnaa kirkossa teineille seksistä pidättäytymisestä...\nTätä jaksoa katsellessa odotti, että jotain tapahtuisi. Lisa ja Bob ystävystyvät heidän kiinnostuksestaan kulttuuriin. Pari hyvää kohtausta saadaan Bobin avulla, samalla odottaen millaisia juonia hänellä on tällä kertaa mielessään. No, sitten selviääkin että Bob on samalla muokkaillut omaa DNA:tansa (tämä arvostelukin alkoi kuulostamaan typerältä tuon seurauksena), ja yhtäkkiä hän onkin joku supermies, jolla on eläimellisiä kykyjä. Bart tulee kuvioihin, käytännössä kuin tyhjästä, ja Bob jahtaakin molempia lapsia.\nSekavaa. Liian sarjakuvamaista. Hämmentävää. Kaikkea mitä nyky-Simpsonit on huonoimmillaan. B-juoni tuntuu pelkältä täytteeltä, ja tarjoaa pari noloa "vitsiä". Lopussa juonet tavallaan yhtyvät, mikä tuntuu jokseenkin pakotetulta.\nKuultiinpa jaksossa Ednaakin. Siitä ei sen enempää, katsokaa itse. Jos haluatte syyn katsoa tämän jakson, se voisi olla Marcia Wallacen ja Kelsey Grammerin äänten kuuleminen. Kumpaakaan ei nääs enää montaa kertaa tulla kuulemaan.\nJos yhdellä sanalla kuvailisin, se olisi "keskeneräinen". Mitään mainittavan arvoista hauskuutta ei ollut, juoni ontuili ja vitsit menivät liialliseksi sarjakuvamaisuudeksi. Jos jotain positiivista, niin aikaisempiin Bob-jaksoihin oli paljon viittauksia. Annan 3/10. Iso pettymys.\nVastaus #58 09.04.14 - 20:21\nNyt kyllä nuollaan pohjamutia minun mielestäni..\nMinecraft pääsi jo Simpsoneihin\nEli niille jotka haluavat säästyä visuaaliselta verkkokalvojen kiusaamiselta, niin kerrottakoon että Simpsoneiden sohvakohtauksena nähdään Minecraft-tyylinen täysin juoneton pökkelö ja kökkö sohvis. Eiköhän kohta tule "Selfie"-sohvakohtauskin.\nVastaus #59 10.04.14 - 08:26\nLainaus käyttäjältä: Sami - 09.04.14 - 20:21\nJoskus muinoin Simpsonit teki asioista suosittuja. Nykyään Simpsonit ottaa valmiiksi suositun asian ja ratsastaa sillä.


Koronarokotteiden aiheuttamista haitoista on maksettu korvauksia – tässä keskimääräinen summa - MTVuutiset.fi\nKoronarokotteiden aiheuttamista haitoista on maksettu korvauksia – keskimääräinen summa liikkuu tuhansissa\nOnko aiheellista määrätä kaksi koronarokotetta saaneet karanteeniin? Video kertoo aiheesta lisää.\nJulkaistu 10.09.2021 06:14\nKoronarokotteista on tehty Suomen Keskinäiselle Lääkevahinkovakuutusyhtiölle yli 400 vahinkoilmoitusta. Korvauksia on maksettu tähän mennessä lähinnä erilaisista rokotteen aiheuttamista allergisista reaktioista ja kivuista.\nLähes 90 prosenttia koronarokotetuista saa jonkinasteisia, useimmiten lieviä, haittavaikutuksia.\nTähän päivään mennessä koronarokotteista on tehty 430 vahinkoilmoitusta ja annettu 194 päätöstä, joista 92 on myönteisiä eli korvaukseen oikeuttavia ja 102 kielteisiä.\nTiina Hellgrén Suomen Keskinäisestä Lääkevahinkovakuutusyhtiöstä kertoo, että tilanne elää päivittäin.\n– Uusia vahinkoilmoituksia tulee ja aiemmin tulleista tehdään päätöksiä sitä mukaa, kun niihin saadaan tarvittavat selvitykset.\nLue myös: Koronarokotteista on tehty tuhansia haittavaikutusilmoituksia Suomessa – valtaosa tuttuja, lieviä haittoja\nKorvauksia useammassa erässä\nLääkevahinkovakuutukselle on tyypillistä, että myönteisessä korvaustapauksessa korvauksia maksetaan useammassa erässä, joten tässä vaiheessa lopullisia korvausmääriä ei Hellgrénin mukaan vielä voi kovin tarkasti arvioida. Tähän mennessä tehdyissä päätöksissä keskimääräinen korvaussumma on noin 2000 euroa.\n– Kuolemantapauksiin liittyviä vahinkoilmoituksia on tehty meille vain yksittäisiä eli alle viisi, Hellgrén sanoo.\nMinkälaisia korvauksia kuolemantapauksista mahdollisesti maksetaan omaisille?\n– Yleisellä tasolla voin sanoa, että silloin, kun kuolemantapaus johtuu lääkkeen käytöstä, omaisille korvataan kohtuulliset hautauskulut. Mikäli vainajalta jää elatukseen oikeutettuja henkilöitä, esimerkiksi leski ja tai alaikäisiä lapsia, heillä voi olla oikeus saada korvausta elatuksen menetyksestä, Hellgrén kommentoi.\nKoronarokotus Koronavirus Kotimaa


Uudet sähköiset vahinkoilmoitukset - Protector Vakuutus\nUudet sähköiset vahinkoilmoitukset\nNettisivuiltamme löytyvien vahinkoilmoituslomakkeiden ilme on muuttunut.\nMuutoksella olemme yhdenmukaistaneet ja nykyaikaistaneet ilmoitusten ulkoasua ja uusilla ilmoituksilla on pyritty ohjaamaan vahinkoilmoituksen täyttäjää vastaamaan kussakin vahinkotilanteessa vain oleellisiin kysymyksiin. Vahingosta ilmoittaminen ei ole muuttunut ja ilmoittaminen on yhtä helppoa kuin ennenkin.\nOtamme mielellämme vastaan palautetta vahinkoilmoitusten uudesta ilmeestä ja toimivuudesta. Palautteen voit lähettää osoitteeseen info@protectorvakuutus.fi.\nOhjeita vahinkoilmoituksen tekemiseen:\nVahinkoilmoituslomakkeet löytyvät täältä.\nSivun alareunasta voi valita käyttökielen (suomi on oletuksena, muut käyttökielet ovat ruotsi ja englanti).\nValitse ensin mitä vahinkoilmoituksesi koskee ja aloita vahinkoilmoituksen täyttäminen. Lue kysymykset huolella ja vastaa niihin mahdollisimman tarkasti. Lue myös mahdolliset aputekstit sivun alalaidasta.\nValitsemalla oikean vaihtoehdon tai Eteenpäin -painikkeella tiedot tallentuvat ja pääsee eteenpäin lomakkeella. Missä vain kohtaa pääset palaamaan takaisin ja muuttamaan vastaustasi Takaisin -painikkeesta. Lomake herjaa, mikäli et ole täyttänyt kaikkia pakollisia tietoja.\nLomakkeeseen voi lisätä liitteitä esim. kulutositteita lomakkeen kohdassa LIITTEET. Mikäli vahinkoilmoitus on jo täytetty, tulee kulutositteet toimittaa ensisijaisesti sähköpostilla osoitteeseen vahingot@protectorvakuutus.fi. Luottamuksellisen viestin lähettäminen meille onnistuu myös täältä.\nYhteenvedossa näkee lomakkeelle tähän mennessä täytetyt tiedot, mitä voi vielä muokata. Tässä kohtaa kirjataan myös tapahtumakuvaus, jonka jälkeen täytetään vielä vakuutuksenottajan, vahingoittuneen, ilmoittajan sekä lisätietoja antavan tahon tiedot.\nLoppuyhteenvedossa pääset vielä muokkaamaan tapahtumakuvausta ja tarvittaessa pääset muuttamaan aikaisempia vastauksiasi Takaisin -painikkeesta.\nLomake lähetetään Lähetä -painikkeella. Yhteenvedon voi tulostaa/tallentaa laitteellesi vahinkoilmoituksen lähetettyä. Huomioithan että yhteenveto ei muuten tallennu eikä sitä toimiteta erikseen GDPR-syistä.\nLomaketta ei ole tällä hetkellä mahdollista tallentaa keskeneräisenä. Voit käyttää täyttämiseen niin paljon aikaa, kun haluat, mutta mikäli et ole aktiivinen 10 minuuttiin, yhteys katkeaa eikä tiedot tallennu ja sinun on aloitettava lomakkeen täyttäminen alusta.\nKun lomake on lähetetty, vahinkonumero toimitetaan sähköpostilla ilmoittajan tiedoissa olevaan sähköpostiosoitteeseen.\nOtamme vahingon käsittelyyn viiden vuorokauden kuluessa ja kontaktoimme tarvittaessa osallisia. Työtapaturmissa lähetämme vahingoittuneelle vireilletuloilmoituksen ja mahdolliset lisäselvityspyynnöt ensisijaisesti sähköpostitse, kun vahinko on otettu käsittelyyn. Ilmoitathan vahingoittuneen sähköpostiosoitteen, jos sellainen on. Sähköposti voi nopeuttaa korvauskäsittelyä.


Snowfinch RPG • katso viestiketjua - Show me how to find something to hold on tonight\nTänään on 18 Tammi 2019, 16:29\nShow me how to find something to hold on tonight\n25 Marras 2017, 19:26\n» Signan koti, Foxwood. Peliin tilattu mukaan yksi kujakettu kera Laurenin. »\nKellon lähestyessä seitsemää illalla minä vaellan rivitaloasunnossani pukeutuneena tummiin farkkuihin, valkoiseen toppiin ja beigen sävyiseen neuletakkiin, joka näyttää naurettavan isolta päälläni.\nOn lauantai-ilta. En halua edes ajatella sitä, kuinka monet viettävät tällä hetkellä aikaa ystäviensä tai rakkaansa kanssa, kenties juhlien tai sitten rauhallista koti-iltaa viettäen.\nMinun asunnossani on hiljaista. Olen sytyttänyt muutaman kynttilän sohvapöydälle luomaan tunnelmaa ja yritän välillä istahtaa sohvalle katsomaan televisiosta jotain ohjelmaa, mutta oloni on silti hirveän rauhaton.\nIstun jälleen sohvalle ja kaivan taskusta puhelimeni. En oikein tiedä, mitä luulen sillä tekeväni, mutta päädyn selaamaan varsin lyhyttä yhteystietoluetteloa. Lopetan selaamisen, kun katseeni kohtaa nimen Lawrence.\nVapaalla kädelläni päädyn hieromaan jotenkin vaivautuneesti niskaani. En ottanut mieheen yhteyttä sinä iltana, kun sain hänen numeronsa, vaikka päädyinkin sen tallentamaan. Enkä sen jälkeen, vaikka olen kyllä tullut ajatelleeksi asiaa. Miksi olisin tehnyt niin? Tuskin Lawrencea kiinnosti minua enää tavata. Hän antoi numeronsa siltä varalta, että minulle iskisi hätä, eikä siksi, että haluaisi enää olla yhteydessä.\nEn saa silti täysin sammutettua sisälläni palavaa toivonkipinää, vaikka tapahtuneesta on aikaa jo puolisen vuotta. Entä jos mies olisikin halukas tapaamaan minut vielä? Hän oli minulle niin kovin kiltti. Olisi varmasti upeaa omistaa hänen kaltaisensa ystävä.\nKuluu useampi minuutti, ennen kuin saan vakuutettua itseni siitä, ettei minulla ole mitään menetettävää, jos otan häneen yhteyttä. Yritän olla ajattelematta liikaa, kun siirryn kirjoittamaan tekstiviestiä.\nHei. Signa tässä.\nMahtoiko hän enää edes muistaa minua? Tunnen itseni niin typeräksi. Epäröin, mutta päätän kuitenkin jatkaa kirjoittamista.\nOlen pahoillani, jos häiritsen illanviettoasi. Ajattelin kuitenkin kysyä, haluaisitko tavata vielä joskus? Ymmärrän kyllä,\njos et. Tulit vain mieleeni ja ajattelin, että olisi mukava nähdä pitkästä aikaa.\nSydämeni hakkaa hulluna rinnassani, kun uskaltaudun vihdoin lähettämään viestin.\nRe: Show me how to find something to hold on tonight\n25 Marras 2017, 19:53\nIstun sohvalla risti-istunnassa Ankti sylissäni. Lintu on silmät puoliummessa ja silittelen hieman sen päälakea. Telkkarista tulee joku musavisa, se on päällä kun parempaakaan ei satu tulemaan. Pöydällä edessäni on lautanen jolla on muutamat pakastevihannesten jämät ja pari ranskalaista. Otan toisella kädellä lautasen vieressä olevan puolikkaan siideritölkin ja hörppään siitä varovasti ettei pikkuinen sylissäni häiriintyisi.\nRapsutan hieman niskaani toisella kädellä ja haukottelen. Harvinaisen hiljainen lauantai. Olin ollut varma että Nathan tulee tänne, mutta hän oli vain pyörähtänyt päivemmällä lyhyesti ja sanonut sitten että hänellä on treffit. Oli kuulemma opetellut käyttämään Tinderiä, etsi sitä kautta välillä naisseuraa. Totesin että siitä ei hyvä seuraa mutta ihan kuin hän olisi kuunnellut. Jätkä oli vain onneissaan kun sai rehennellä toisille olevansa bändissä. Scott taisi viettää aikaa tyttöystävänsä kanssa ja Toby todennäköisesti näytti ylhäisestä yksinäisyydestään. Paljon muita kavereita minulta nyt ei löytynytkään, Sebastiania tosin en ollut hetkeen nähnyt. Senkin kanssa oli silloin humalassa mennyt meininki vähän kummaksi.. no mutta hyvä tyyppi se oli joka tapauksessa.\nHätkähdän kun puhelin äkkiä piippaa pöydällä ja Anktikin ynähtää tyytymättömästi ennen kuin painaa päänsä takaisin syliini. No, joko se Nathan sai rukkaset?\nKun sitten lähettäjä onkin tuntematon numero, hämmennyn. Työjuttuja lauantai-iltana?\nSydämeni jättää yhden lyönnin väliin ja katson ruutua hämmentyneenä. Signa? Se sievä pieni vaaleaverikkö... olin miettinyt häntä usein. Minulla ei kuitenkaan ollut hänen numeroaan enkä ollut nähnyt häntä yhdeksänvuotiskeikkamme jälkeen jolta hän lähti huonovointisena pois. Olin ollut varma että hän oli unohtanut minut tyystin täysin.\nViesti on hyvin varovainen ja jotenkin herttainen, enkä voi olla hymyilemättä kun luen sen. Haluaisinko tavata? No tietysti. Olin niin monesti toivonut että hän soittaisi tai laittaisi viestiä. Nathan oli käskenyt minua unohtamaan koko tytön ja lähtemään baariin iskemään jonkun helpommin lähestyttävän tapauksen. En ollut seurannut hänen neuvojaan, kuten en yleensäkään, ne kun harvoin olivat hyviä. Murehtimisen olin vain lopettanut ja yrittänyt jättää Signan ajattelemisen taka-alalle.\nSilitän Anktia taas hieman päälaelta ja naputtelen sitten vastauksen.\nMoi, mukava kuulla sinusta! Totta kai voidaan tavata, näkisin mielelläni. Milloin sinulle sopisi?\n25 Marras 2017, 20:17\nNousen ylös sohvalta ja lähden jo vaeltamaan uudestaan pitkin olohuonetta puhelin kädessäni. Minusta tuntuu, että voisin kuolla kurkkua kuristavaan ahdistukseeni, kunnes lopulta tunnen puhelimen tärisevän viestin merkiksi. Pysähdyn ja jään tuijottamaan puhelimen näyttöä. En näe viestiä kokonaisuudessaan, mutta jo ensimmäiset sanat tekevät oloni jotenkin epätodelliseksi.\nAvaan näppäinlukon vikkelään ja luen viestin loppuun asti. Hermostuneisuuteni ei ole kadonnut minnekään, mutta osa ahdistuksen tunteesta poistuu ja sen tilalle tulee vilpitön ilo.\nPeriaatteessa ihan koska vain.\nYritän parhaani mukaan keksiä järkevää jatkoa viestille, mutta tuntuisi säälittävältä esimerkiksi lisätä, ettei minulla ole elämässäni tällä hetkellä muuta sisältöä, kuin surkea postinjakajan työ. Yritän olla yliajattelematta sanavalintojani ja kirjoitan viestin loppuun.\nValehtelisin jos väittäisin olevani kiireinen ihminen. Milloin sinulla olisi aikaa?\n25 Marras 2017, 20:27\nVisailuohjelma loppuu ja otan tölkin taas pöydältä. Juon pohjat siideristä, laskien sitten tyhjän tölkin lautasen viereen. Ankti tuhisee sylissäni ja silittelen sitä poissaolevasti, ajatukset harhaillen Signassa. Olin ollut niin varma ettei häntä kiinnostanut tavata minua enää...\nPuhelin piippaa taas. Hymy nykäisee huuliani kun nyt lähettäjänä näkyy Signa. Olin tallentanut hänen numeronsa saman tien.\nKun hän vastaa että milloin vain ja kysyy milloin minulla olisi aikaa, naurahdan vähän.\nOn minulla aikaa nytkin, istun vain kotona sohvalla. Mutta tietysti jos tänään on liian nopeasti, miten olisi joku päivä ensi viikolla?\n25 Marras 2017, 20:36\nSiirryn takaisin sohvalle istumaan odottaessani Lawrencen vastausta. Yritän katsoa televisiossa pyörivää ohjelmaa, mutta ajatukseni ovat aivan toisaalla.\nPuhelimeni tärisee jälleen viestin merkiksi, ja minulla menee hetki sisäistää hänen viestinsä. On minulla aikaa nytkin...\nEn todellakaan ole varautunut siihen, että tapaisin Lawrencen tänään. Asia on ilmeisesti nyt sitten minun päätettävissäni, tapaisimmeko tänään vai vasta seuraavalla viikolla.\nEn haluaisi myöntää asiaa itselleni, mutten millään malttaisi odottaa seuraavaan viikkoon. Luultavasti kerkeäisin myös hermoilla tulevaa tapaamista niin paljon, että repisin hiukset päästäni seuraavan parin päivän aikana. Olisinko tämän kerran spontaani, ja ehdottaisin tapaamista tänään?\nItse asiassa tämä ilta käy hyvin. Onko sinulla mitään ajatusta siitä, mitä haluaisit tehdä?\nLähetän viestin hymy huulillani. Minua melkein pelottaa se, kuinka innostunut olen Lawrencen tapaamisesta.\n25 Marras 2017, 20:50\nHerättelen varovasti pikkuisen sylistäni ja nostan toisen vielä tokkuraisena sohvan nurkkaan. Nousen ylös, ravistelen hieman puutuneita jalkojani ja venyttelen käsiäni. Nostan lautasen ja tyhjän tölkin ja vien ne keittiöön samalla haukotellen, Ankti sen sijaan ynisee jotain nyrpeästi lämpimän sylipaikan menettämisestä.\n"Sinullakin alkaisi olla kuule jo iltapala-aika", tokaisen huvittuneesti linnulle.\nLasken lautasen tiskialtaaseen huuhdeltuani sen kevyesti. Sitten kuulen miten puhelin piippaa jälleen olohuoneen pöydällä.\nKun luen tekstin tämä ilta käy hyvin, sydämeni sykähtää ja rapsutan mietteliäänä päätäni. Mitä minä haluaisin tehdä? En tiedä. Mitä vain, jos vain näkisin Signan. Kylläpäs se kuulosti kornilta.. Hieron mietteliäänä nenänpieliäni etusormilla ja hymähdän. Olinkohan edes tarpeeksi siistin näköinen näkemään häntä? Toisaalta, enpä minä ikinä näyttänyt kovinkaan siistiltä.\nHmm, en oikein tiedä. Haluaisitko jonnekin ulos syömään tai pubiin lasillisille? Saa tännekin toki tulla, mutta asuntoni ei kyllä ole kovin siisti. Mikä vain tuntuu kivoimmalta ja luontevimmalta. Syömään?\n25 Marras 2017, 21:08\nLawrencen vastausta odottaessani ehdin siirtyä kylpyhuoneen puolelle. Harjaan nopeasti hiukseni ja jään hetkeksi tuijottamaan varsin mitäänsanomatonta peilikuvaani. Minun olisi ehdottomasti laittauduttava vähän ennen kuin lähtisin tapaamaan Lawrencea.\nPuhelin tärisee jälleen taskussani. Luen viestin nopeasti ja mietin hetkisen, ennen kuin vastaan.\nSyöminen kuulostaa mukavalta. Tiedätkö mitään hyvää paikkaa?\nKuulostaa kieltämättä jännittävältä lähteä illalliselle jonkun kanssa, mutta minähän päätin jo hetki sitten olla spontaani tänä iltana. En myöskään ole syönyt juuri mitään tänään, ja se jos mikä olisi ikävää, jos joutuisin jälleen lähtemään taksilla kotiin huonon olon takia.\nAloitan meikkaamisen ja pohdin samalla, mitä laittaisin päälleni. Olisi kiva panostaa myös pukeutumiseen, kun kerrankin pääsee ulos syömään.\n25 Marras 2017, 21:28\nOlen hermosauhuilla parvekkeella kun puhelin värisee nahkatakkini taskussa. Enempää en viitsisi varmaan tänä iltana polttaakaan, mutta sydämeni hakkaa kuin riivattu ja katselen pimeälle pihalle tyhjyyteen tupakan lyhentyessä ja miettiessäni minne haluaisin viedä Signan. Keskustassa oli se yksi sushiravintola, Maneki Neko, tai se rento pubi, The Irish Fox... mutta sushi olisi aika uhkarohkea valinta ja pubi näin lauantai-iltana ehkä turhan täynnä juojia ja muutenkin jo vähän liiankin rento. Tumppaan tupakan tuhkakuppiin, puhallan viimeiset savut keuhkoistani ja otan sitten puhelimen taskustani.\nTiedätkö mitään hyvää paikkaa?\nVirnistän vähän kun sitten keksin sen. Se olisi kyllä kallista lystiä mutta oli minulla varaa. Ellei se sitten olisi hänen makuunsa jo liian hienoa. No, toki voisin googlailla jonkun vähän rennommankin paikan jos se ei hänelle kelpaisi, eikä se nyt mikään niuhopaikka kuitenkaan ollut, tasokas ravintola vain.\nKävisikö Charmant Rêve? Se on täällä Sandsleyssa, ranskalainen ravintola. Minä tietysti tarjoan. Voidaan toki mennä muuallekin jos se ei tunnu hyvältä idealta.\nSuljen parvekkeen oven jäljessäni ja nostan sitten edelleen sohvalla nuokkuvan Anktin sylissäni omaan huoneeseensa. Täytän linnun ruokakupin ja silitän tätä kevyesti muutaman kerran ennen kuin astun ulos huoneesta ja suljen oven perässäni. Noniin, pitäisiköhän minun sitten tehdä itselleni jotain etten näyttäisi ihan linnunpelättimeltä?\n25 Marras 2017, 21:51\nYritän meikata huolellisesti mutta vikkelästi, jotta näyttäisin ihmiseltä mutta Lawrence ei joutuisi odottamaan minua kyllästymiseen saakka. Välissä tarkistan jälleen viestini. Charmant Rêve... Nimi kuulostaa tutulta, mutta en tosiaan tiedä, millaisesta paikasta on kyse. Ranskalainen ruoka kuulostaa kuitenkin hyvältä. Ei mitään liian vierasta.\nMinua häiritsee kieltämättä ajatus siitä, että mies tarjoaisi, mutta rahatilanteeni huomioon ottaen se olisi enemmän kuin helpotus minulle. Ehkä siis en laittaisi vastaan, vaikka tuntuukin vähän väärältä, että hän maksaisi minunkin osuuteni.\nSe käy hyvin. Tarvitsen hetken laittautumiseen ja sopivaan bussiin ehtimiseen, muttei tässä pitäisi kauan mennä. Mihin aikaan menisimme?\nViestin lähetettyäni mietin hetkisen, pitäisikö minun tehdä taustatutkimusta ravintolasta vai ei. Päätän katsoa puhelimeni kautta Googlesta nopeasti, millaisesta paikasta on kyse.\nKun todellisuus iskee vasten kasvojani, jäädyn hetkeksi totaalisesti.\nLawrence oli varmasti vitsaillut siitä, että menisimme Charmant Rêveen. Tai jos mies oli tosissaan ehdotuksensa suhteen, minun olisi vähintäänkin pitänyt kieltäytyä siitä, että hän tarjoaisi.\nMinulla kestää tovi kasata itseni, ennen kuin jatkan meikkaamista stressitasot ihan uusissa ulottuvuuksissa.\n25 Marras 2017, 22:06\nSuihkun kuuma vesi virtaa pitkin selkääni kun puolittain aukinaisen kylpyhuoneen oven raosta kuulen miten puhelimeni piippaa taas. Olin soittanut Charmant Rêveen ennen kuin olin mennyt suihkuun ja varannut pöydän yhdeksäksi. Onneksi siellä ei ollut ihan täyttä, tosin nimeni yllättävää kyllä tiedettiin siellä joten paikan varaaminen ei muutenkaan olisi ollut ongelma. Ainoastaan minulle tuotti päänvaivaa se, pitäisikö minun pukeutua yltiömäisen asiallisesti vai tyylilleni uskollisesti.\nJoka tapauksessa huuhtelen shampoot hiuksistani ennen kuin sammutan suihkun. Kun olen saanut itseni kuivattua, otan puhelimen eteisen pöydältä ja katson mitä Signa on vastannut.\nVilkaisen puhelimen kelloa, se näyttää kahtakymmentä vaille kahdeksan. Olihan tässä vielä ihan hyvin aikaa, Signakin ehtisi bussiinsa. Minun tarvitsisi vain kävellä lyhyt matka.\nVarasin meille pöydän yhdeksäksi. Voin tulla bussipysäkille vastaan, millä bussilla tulet?\nViestin naputeltuani palaan kylpyhuoneeseen ja alan kuivata hiuksiani.\n25 Marras 2017, 22:45\nVaatekriisi sen kun pahenee mielessäni, mutta sentään kasvoni alkavat näyttää paremmalta kuin hetkeä aiemmin. Meikkipohjan lisäksi olen vahvistanut ja muotoillut hivenen kulmakarvojani, laittanut silmieni vihreää sävyä sievästi korostavaa harmaanviolettia luomiväriä, ripsiväriä, sekä huulikiiltoa.\nOlen ihmeen tyytyväinen lopputulokseen, vaikken erityisemmin pidä meikkaamisesta tai ole taitava siinä. En kuitenkaan kehtaisi astua jalallanikaan Charmant Rêveen sen näköisenä, miltä normaalisti näytän.\nHiuksiani en osaa sen koommin laittaa, joten siirryn kylpyhuoneesta makuuhuoneen puolelle. Ihan ensimmäiseksi heitän ylisuuren neuleeni sängyn päälle, ja sitten alan kaivella vaatekaappia.\nJossain vaiheessa tajuan, etten ole huomannut tarkistaa puhelintani hetkeen. Kaivan sen nopeasti neuleeni taskusta ja luen Lawrencen viestin. Vaikka kello yhdeksään on vielä aikaa, minusta tuntuu siltä, kuin olisi kauhea kiire. En meinaa malttaa pysyä paikallani sen vertaa, että saan viestin kirjoitettua.\nOkei. Hetki vain, katson sopivimman bussin kohta ja laitan sitten viestiä.\nViestin lähetettyäni heitän puhelimen takaisin sängylle. No niin, yksi asia kerrallaan. Ensiksi vaatteet. Ei mikään helppo homma ottaen huomioon, että suurin osa vaatteistani on joko ylisuuria, pelkästään kotona pidettäväksi kelpaavia tai lasten osastolta ostettuja.\nKerkeän heittää noin puolet vaatekaappini sisällöstä lattialle ja melkein alkaa itkeä, kunnes käteni osuu mustaan vaatekappaleeseen, jota en muista nähneeni ainakaan pariin vuoteen. Mekko.\nEnnen kuin kerkeän alkaa analysoida liikaa mielessäni sitä, kehtaisinko pukeutua kyseiseen vaatekappaleeseen, päätän vain suoraan vetää sen ylleni ja siirtyä sitten peilin eteen.\nEniten mekossa pidän siitä, että se on olkaimellinen ja peittää myös rintakehäni kaulaan saakka. Kaiken muun suhteen olenkin sitten epävarma. Mekko myötäilee laihaa kehoani ja yltää vain noin polviini saakka, jättäen sääret näkyville. En voi sanoa pitäväni näkemästäni, mutta toisaalta... Ei tämä ehkä niin pahakaan ole.\nPyörähdän pari kertaa ympäri peilin edessä, epäröin, ja pyörähdän kerran lisää. Olen vähällä vaihtaa mekon tuttuun ja turvalliseen neuletakkiini, kunnes muistan, millaiseen paikkaan olen menossa.\n25 Marras 2017, 23:05\nKuivattua hiukseni mietin mitä minun kannattaisi tehdä. Charmant Rêve oli tyylikäs ja tasokas paikka, joten todennäköisesti kuitenkin olisi paras mennä puvussa, vaikka yleisesti ottaen en oikein ollut pukuihmisiä. Ainakaan muokkaamatta pukukokonaisuutta hieman omannäköisemmäksi ja rennommaksi. Tulen siihen tulokseen että sillä että minäkin olisin asiallisesti pukeutunut, siitä huolimatta millainen ammattini ja taustani oli, saisimme varmasti parhaimman vastaanoton. Enkä ollut ennen nähnyt Charmant Rêveessä kovin montaa miestä joka ei olisi ollut puku päällä.\nHarjaan hiuksiani ja päätän että on parasta jättää hiukset takuttamatta. Laitan ne kiinni poninhännälle laittaen ohuen kuminauhan päälle sitten koristekiinnikkeenä tummanpunaisen satiininauhan. Hiukset eivät yksin pysyisi sillä kiinni, siksi kuminauha alle. Ajattelin kuitenkin laittaa punaisen solmion joten hiuskiinnike kävisi yksiin sen kanssa ja tekisi minulle kuitenkin hieman persoonallisemman olon. Muutama hiussuortuva jää valtoimenaan rajaamaan kasvojani koska hiusten leikkaus ei ollut mikään tasaisin, mutta oli vaikutelma varmasti siistimpi kuin hiukset auki.\nKatsahdan Signan viestin jossa hän sanoo ilmoittavansa bussin kohta. Okei, vastaan lyhyesti ja menen sitten takaisin peilin eteen. Jos ihan kevyesti meikkiä, se kuitenkin oli minun perussettiäni... laitan hieman kajalia, eiköhän se riittäisi. Huulikoru ja korvakorut saisivat pysyä paikallaan. Kasvojen arpia mieleni tekisi hieman peittää ja hetken harkinnan jälkeen laitankin kevyesti meikkivoidetta niiden peitoksi. Eivät ne minua yleensä häirinneet mutta asiallisessa paikassa tuntui että kaikki "virheet" näkyisivät. Ja kasvojen arvet olivat aika näkyvä asia.\nKun olen saanut kasvoni ja hiukseni niin asiallisiksi kuin suinkin, menen vaatekaapille etsimään pukuani. Jouduin joskus työasioissa käyttämään sitä, varsin harvoin kylläkin. Onneksi se roikkui siististi. Kaivan myös kengät ja solmion. Huokaisen hieman. No, eiköhän Signa minut tunnistaisi vaikka olisinkin puvussa. Ja itsepä olin ehdottanut niin hienoa ruokapaikkaa.\n25 Marras 2017, 23:33\nEmmin hyvin pitkään mekkoni kanssa, mutta lopulta vastustan kiusausta repiä se yltäni ja piilottaa vaatekaapin perimpään nurkkaan. Puen ylleni sukkahousut ja laitan jalkoihini mustan väriset nauhalliset nilkkurit, joissa on noin kahdeksan senttiä korkoa. En ole suuri korkojenkaan ystävä, mutta olen joka tapauksessa opetellut kävelemään niillä kompensoidakseni lyhyyttäni aikoina, kun olen ollut erityisen epävarma ulkonäöstäni.\nVaihdan vielä korvareikiini hienoimmat helmikorvakorut, jotka omistan, ja sivelen ranteisiini ja korvieni taakse aavistuksen hajuvettä. Peiliin katsoessani minusta tuntuu, etten näytä vieläkään tarpeeksi kauniilta, mutta ainakin olen yrittänyt parhaani.\nPääsen vihdoin bussiaikataulujen pariin. Tutkailen niitä hetken ja näpyttelen sitten Lawrencelle viestin, jossa ilmoitan millä bussilla tulen ja saapuvani lähimpänä ravintolaa olevalle pysäkille oletettavasti noin varttia vaille yhdeksältä.\nKiireen tunne hellittää ja minusta alkaa sen sijaan tuntua siltä, että aika matelee. Katson valmiiksi esille pienen, mustan laukun, jonne pakkaan kaiken mitä oletan illan aikana tarvitsevani. Sen jälkeen siirryn vielä kylpyhuoneeseen suihkuttamaan hieman lakkaa hiuksiini ja korjailemaan meikkejä, vaikkei niissä juuri korjattavaa olekaan.\nMieleni tekisi nipistää itseäni varmistuakseni siitä, että tämä on totta, eikä unta. En kuitenkaan tee niin, koska vaikka tämä olisikin unta, en halua herätä siitä vielä.\n26 Marras 2017, 00:05\nOlen saanut puvunhosut ja -paidan ylleni ja olen parhaillaan solmimassa viininpunaista solmiotani kun sängylläni makaava puhelin piippaa taas. Kun solmio on kiinni, suoristan ja kiristän sen peilin ääressä sopivaksi muttei liian kuristavaksi ja poimin puhelimen käteeni. Signa olisi varttia vaille pysäkillä. Hyvä juttu.\nVastaan hänen viestiinsä tulevani pysäkille vastaan kuten aiemmin lupasin ja sitten laitan puvuntakin päälle. Tarkastelen itseäni peilistä. Tuntuu että näytän itselleni vähän vieraan siistiltä kun minulla ei ole ketjuja tai ylimääräisiä nahkarannekkeita. Korut naamassani, sormus oikeassa keskisormessani, muutama vallaton hiussuortuva ja solmion ja hiusnauhan väri saivat minut hieman paremmalle tuulelle ja vakuuttuneeksi siitä että tyylini näytti kuitenkin edes hieman omanlaiseltani.\nMeinaan hermostuksissani järsiä vähän kynsiäni ja istun sängyn laidalla. Hetken empimisen jälkeen laitan Tinder-treffeillä olevalle Nathanille viestiä ja kerron olevani menossa treffeille tanskalaisen vaaleaverikön kanssa jonka olimme aiemmin kohdanneet. Olivatkohan nämä nyt treffit? Kai nämä olivat. Tai en tiennyt mitä mieltä Signa oli, ehkä hän halusi nähdä minut ystävänä, tuttavana tai jonain muuna. Joka tapauksessa tarjoaisin hänelle mielelläni aterian tänään. Viestin naputeltuani katson poissaolevana ikkunasta. En viitsisi polttaa enää ettei haju tarttuisi vaatteisiini. Sen sijaan päätän mennä kylpyhuoneeseen ja suihkauttaa hieman hajuvettä kaulalleni. Eiköhän näin olisi ihan hyvä. Vilkaisen kelloa ja päätän lähteä kävelemään pysäkille päin kohtapuoliin. Ulkona taisi sataa lunta taikka räntää, joten sateenvarjo olisi hyvä ottaa mukaan.\nKäyn vielä vilkaisemassa että Anktilla on kaikki hyvin ja tarpeeksi ruokaa sekä puhdasta vettä kupissa. Silittelen sitä hieman ja suljen sitten oven perässäni. Otan naulakosta pitkän villakangastakin - en viitsinyt laittaa nahkatakkia niinkuin yleensä - mutta huiviksi sentään valitsen tutun ja turvallisen punaisen palestiinalaishuivini. Tarkistettuani että lompakko, avaimet ja puhelimeni olivat varmasti mukana, sammutan valot ja lähden käytävään. Jännitys tuntui vatsassa asti. Mitäköhän tästä tulisi?